CELEX: 52017JC0008
Language: hr
Date: 2017-03-08
Title: Zajednički prijedlog ODLUKE VIJEĆA o stajalištu Unije u Vijeću za pridruživanje osnovanom na temelju Sporazuma o pridruživanju između Europske unije, Europske zajednice za atomsku energiju i njihovih država članica, s jedne strane, i Republike Moldove, s druge strane, u pogledu donošenja Programa pridruživanja između EU-a i Republike Moldove

EUROPSKA KOMISIJA
            Bruxelles, 8.3.2017.
            JOIN(2017) 8 final
            2017/0050(NLE)
            Zajednički prijedlog
            ODLUKE VIJEĆA
            o stajalištu Unije u Vijeću za pridruživanje osnovanom na temelju Sporazuma o pridruživanju između Europske unije, Europske zajednice za atomsku energiju i njihovih država članica, s jedne strane, i Republike Moldove, s druge strane, u pogledu donošenja Programa pridruživanja između EU-a i Republike Moldove
            
               
         
         
            
               OBRAZLOŽENJE
            
            
               1.KONTEKST PRIJEDLOGA
            
            
               •Razlozi i ciljevi prijedloga
            
            
               Odnosi između EU-a i Republike Moldove (dalje u tekstu „Moldova”) trenutačno se temelje na Sporazumu o pridruživanju te na okviru preispitane europske politike susjedstva
                  1
               , pri čemu su ključna vodeća načela bilateralnih odnosa pojačano razlikovanje partnerskih zemalja i njihova veća odgovornost. 
            
            
               Sporazum o pridruživanju između EU-a i Moldove potpisan je 27. lipnja 2014., a privremeno se primjenjivao od 1. rujna 2014. Nakon završetka postupka ratifikacije stupio je na snagu i potpuno se primjenjuje od 1. srpnja 2016.
            
            
               Na sastanku Vijeća za suradnju 26. lipnja 2014. stranke su postigle dogovor o programu pridruživanja kako bi pripremile i olakšale provedbu Sporazuma o pridruživanju. Programom pridruživanja osiguran je praktični okvir, na temelju strukture Sporazuma, za sastavljanje popisa prioriteta za zajednički rad u razdoblju 2014. – 2016. kako bi se mogli ostvariti glavni ciljevi: političko pridruživanje i gospodarska integracija. 
            
            
               S obzirom na Zaključke Vijeća o Moldovi od 15. veljače 2016., potrebu za hitnim reformama u toj zemlji i potpunu primjenu Sporazuma o pridruživanju od 1. srpnja 2016., ažuriranje programa pridruživanja kako bi se odrazilo trenutačno stanje odnosa između stranaka postalo je važan politički prioritet. 
            
            
               Nacrtom odluke Vijeća za pridruživanje koji je priložen ovom prijedlogu ažurira se i prilagođava program pridruživanja za razdoblje 2014. – 2016. te se postavljaju novi prioriteti za zajednički rad za razdoblje 2017. – 2019. Razlikuju se kratkoročni prioriteti (u pogledu kojih bi se znatan napredak trebao ostvariti do kraja 2017.) i srednjoročni prioriteti (u pogledu kojih bi se znatan napredak trebao ostvariti u sljedeće dvije godine). 
            
            
               •Dosljednost s postojećim odredbama politike u tom području
            
            
               
                  Program pridruživanja u skladu je s prioritetima politike EU-a u tom području, konkretno sa stabilizacijom susjedstva u političkom, gospodarskom i sigurnosnom smislu, a istodobno se njime nastoje ostvariti interesi EU-a i promiču univerzalne vrijednosti.
               
            
            
               •Dosljednost u odnosu na druge politike Unije
            
            
               
                  Predloženi „Program pridruživanja između EU-a i Republike Moldove” odražava dugoročnu suradnju EU-a s tim istočnim partnerom, no također je potpuno usklađen s pozivom iz nedavno donesene Globalne strategije EU-a da Unija ulaže u otpornost istočnih država i društava te izgrađuje bliskije odnose s njima. Taj integrirani pristup otpornosti obuhvaćat će rješavanje najtežih slučajeva državne, gospodarske, društvene i klimatske odnosno energetske ranjivosti.
               
               
                  U predloženom programu pridruživanja uzimaju se u obzir, među ostalim, potreba za jačom demokracijom i vladavinom prava, promicanje ljudskih prava, temeljnih sloboda i dobrog upravljanja, veća usredotočenost na međunarodnu suradnju u cilju borbe protiv terorizma, sprječavanje sukoba, regionalna stabilnost te potencijal slobodne trgovine u potpuno funkcionalnom tržišnom gospodarstvu uz postupno usklađivanje politika s politikama EU-a radi stvaranja rasta i radnih mjesta.
               
            
            
               2.PRAVNI ASPEKTI
            
            
               
                  Ovo je prijedlog na osnovi članka 218. stavka 9. UFEU-a za Odluku Vijeća o stajalištu Unije u Vijeću za pridruživanje osnovanom na temelju Sporazuma o pridruživanju između Europske unije, Europske zajednice za atomsku energiju i njihovih država članica, s jedne strane, i Republike Moldove, s druge strane, u pogledu donošenja programa pridruživanja za razdoblje 2017. – 2019. Materijalna je pravna osnova za donošenje programa pridruživanja članak 217. UFEU-a (pridruživanje s trećim zemljama).
               
               
                  Predviđeno je da Vijeće za pridruživanje EU-a i Moldove pisanim postupkom donese novi „program pridruživanja” nakon što Vijeće na temelju članka 218. stavka 9. UFEU-a donese stajalište EU-a koje treba zauzeti u Vijeću za pridruživanje. Doneseni „program pridruživanja” bit će osnova za programiranje pomoći u okviru Europskog instrumenta za susjedstvo. 
               
            
            
               U Zaključcima Vijeća od 14. prosinca 2015. o preispitivanju europske politike susjedstva prihvaćeni su prijedlozi iz Zajedničke komunikacije o preispitivanju
                  2
                „za daljnji razvoj odnosa s partnerima koji žele postići dublje odnose s EU-om na temelju zajedničkih vrijednosti”. U Zajedničkoj komunikaciji ističe se da će se utvrđivanje prioriteta za slanje pomoći temeljiti na programima pridruživanja i partnerskim prioritetima.
            
            
               3.REZULTATI EX POST EVALUACIJA, SAVJETOVANJA S DIONICIMA I PROCJENA UČINAKA
            
            
               •Ex post evaluacije / provjere primjerenosti postojećeg zakonodavstva
            
         
         
            
               
                  Nije primjenjivo.
               
            
            
               •Savjetovanja s dionicima
            
            
               Zajednički prijedlog odluke Vijeća, nacrt odluke Vijeća za pridruživanje EU-a i Moldove te program pridruživanja sastavljeni su nakon detaljnog savjetovanja s odgovarajućim službama Komisije i predstavnicima država članica u Radnoj skupini Vijeća za istočnu Europu i srednju Aziju te nakon razgovora s moldovskim nadležnim tijelima.
            
            
               
                  U Kišinjevu su u studenome 2016. provedena savjetovanja s dionicima iz civilnog društva na temelju smjernica iz preispitane europske politike susjedstva. Glavne stavke koje su dionici istaknuli odnosile su se na:
               
               
                  – unošenje pregleda sadržaja u program pridruživanja,
               
               
                  – utvrđivanje detaljnih pokazatelja za prioritetne mjere,
               
               
                  – potrebu za većim uključivanjem civilnog društva u proces reforme i donošenje odluka,
               
               
                  – reformu pravosudnog sustava,
               
               
                  – borbu protiv korupcije,
               
               
                  – reformu javne uprave,
               
               
                  – stanje u sektoru medija,
               
               
                  – reforme u energetskom sektoru te 
               
               
                  – provedbu područja produbljene i sveobuhvatne slobodne trgovine. 
               
               
                  Sve navedeno uzeto je u obzir u priloženom tekstu.
               
            
            
               •Prikupljanje i primjena stručnih znanja
            
            
               
                  Relevantno tematsko stručno znanje bilo je dostupno interno, u sjedištu EU-a ili delegaciji EU-a.
               
            
            
               •Procjena učinka
            
            
               
                  Nije primjenjivo.
               
            
            
               •Primjerenost propisa i pojednostavnjivanje
            
            
               
                  Nije primjenjivo.
               
            
         
         
            
               •Temeljna prava
            
            
               
                  Program pridruživanja ne bi utjecao na temeljna prava u državama članicama EU-a.
               
               
                  Očekuje se pozitivan utjecaj na temeljna prava u Moldovi jer bi se Vlada Moldove obvezala, među ostalim, na:
               
               
                  – poštovanje obveza iz međunarodnog i nacionalnog zakonodavstva u području ljudskih prava,
               
               
                  – poštovanje temeljnih sloboda,
               
               
                  – jačanje stabilnosti, neovisnosti i učinkovitosti institucija koje jamče demokraciju i vladavinu prava u Moldovi,
               
               
                  – integriranje nacionalnih manjina,
               
               
                  – održavanje demokratskih izbora koji su potpuno u skladu s preporukama Ureda OESS-a za demokratske institucije i ljudska prava,
               
               
                  – osiguravanje neovisnosti, nepristranosti, profesionalnosti i učinkovitosti pravosuđa,
               
               
                  – promicanje dobrog upravljanja, među ostalim reformom javne uprave, upravljanjem javnim financijama i boljim pristupom informacijama,
               
               
                  – donošenje novog audiovizualnog zakonika potpuno u skladu s preporukama OESS-a i Vijeća Europe te 
               
               
                  – poštovanje slobode izražavanja i neovisnosti medija.
               
            
            
               Posebno kad su posrijedi ljudska prava, EU i Moldova održavaju redoviti dijalog o pitanjima kao što su sloboda izražavanja, sloboda medija, sloboda udruživanja, mučenje, zlostavljanje i uvjeti pritvora, diskriminacija i rodno uvjetovano nasilje, prava žena i djece, zaštita pripadnika nacionalnih manjina i sloboda vjeroispovijesti.
            
            
               4.UTJECAJ NA PRORAČUN
            
            
               
                  Ova Odluka nema dodatnih posljedica za proračun uz one koje proizlaze iz postojećih međunarodnih obveza EU-a. Sve daljnje posljedice za proračun navest će se u posebnim prijedlozima, kao što je predviđeni prijedlog za Okvir za jedinstvenu potporu ENI-ja za razdoblje 2017. – 2020.
               
            
            
               5.OSTALI ELEMENTI
            
            
               •Planovi provedbe i mehanizmi praćenja, evaluacije i izvješćivanja
            
            
               
                  Provedba „Programa pridruživanja” pratit će se redovito barem jednom godišnje u okviru mehanizama pregleda i sastanaka na temu bilateralne suradnje predviđenih Sporazumom o pridruživanju.
               
            
            
               6.UPUĆIVANJA
            
            
               (a)Sporazum o pridruživanju između Europske unije i Europske zajednice za atomsku energiju i njihovih država članica, s jedne strane, i Republike Moldove, s druge strane, potpisan u Bruxellesu 27. lipnja 2014. (SL L 260, 30.8.2014.)
            
         
         
            
               (b)Preispitivanje Europske politike susjedstva, Zajednička komunikacija Europskom parlamentu, Vijeću, Europskom gospodarskom i socijalnom odboru i Odboru regija (JOIN/2015/050 final)
            
            
               (c)Zaključci Vijeća o preispitivanju europske politike susjedstva (14. prosinca 2015.)
            
            
               (d)Zaključci Vijeća o Republici Moldovi (15. veljače 2016.)
            
            
               (e)Uredba (EU) br. 232/2014 Europskog parlamenta i Vijeća od 11. ožujka 2014. o uspostavi Europskog instrumenta za susjedstvo (SL L 77, 15.3.2014.)
            
            
               (f)Zajednička izjava o uspostavi partnerstva za mobilnost između Republike Moldove, Europske zajednice i njezinih država članica sudionica (Bruxelles, 5. lipnja 2008.)
            
            
               (g)Uredba (EU) br. 259/2014 Europskog parlamenta i Vijeća od 3. travnja 2014. o izmjeni Uredbe Vijeća (EZ) br. 539/2001 o popisu trećih zemalja čiji državljani moraju imati vizu pri prelasku vanjskih granica i zemalja čiji su državljani izuzeti od tog zahtjeva 
            
            
               (h)Sporazum o zajedničkom zračnom prostoru između Europske unije i njezinih država članica, s jedne strane, i Republike Moldove, s druge strane, potpisan u Bruxellesu 26. lipnja 2012. (SL L 292, 20.10.2012.)
            
            
               (i)Pristupanje Republike Moldove Energetskoj zajednici, odobreno u Beču 17. ožujka 2010.
            
            
               (j)Sporazum o pristupanju Republike Moldove programu Obzor 2020., potpisan u Bruxellesu 1. srpnja 2014.
            
            
               (k)Odluka br. 1/2015 Vijeća za pridruživanje EUa i Republike Moldove od 18. prosinca 2015. o primjeni glave V. Sporazuma o pridruživanju između EU-a i Europske zajednice za atomsku energiju i njihovih država članica, s jedne strane, i Republike Moldove, s druge strane, na cjelokupnom državnom području Republike Moldove (SL L 336, 23.12.2015.)
            
            
               (l)Provedbena odluka Europske komisije od 11. lipnja 2014. o donošenju Okvira za jedinstvenu potporu za potporu Europske unije Republici Moldovi za razdoblje 2014. – 2017. (C(2014) 3995, 11.6.2014.)
            
            
               2017/0050 (NLE)
            
            
               Zajednički prijedlog
            
            
               ODLUKE VIJEĆA
            
            
               o stajalištu Unije u Vijeću za pridruživanje osnovanom na temelju Sporazuma o pridruživanju između Europske unije, Europske zajednice za atomsku energiju i njihovih država članica, s jedne strane, i Republike Moldove, s druge strane, u pogledu donošenja Programa pridruživanja između EU-a i Republike Moldove
               
            
               VIJEĆE EUROPSKE UNIJE,
            
            
               uzimajući u obzir Ugovor o funkcioniranju Europske unije, a posebno njegov članak 217. u vezi s člankom 218. stavkom 9.,
            
            
               uzimajući u obzir Sporazum o pridruživanju između Europske unije, Europske zajednice za atomsku energiju i njihovih država članica, s jedne strane, i Republike Moldove, s druge strane („Sporazum o pridruživanju”), a posebno njegov članak 436.,
            
            
               uzimajući u obzir zajednički prijedlog Europske komisije i Visokog predstavnika Unije za vanjske poslove i sigurnosnu politiku,
            
            
               budući da:
            
         
         
            
               (1)Sporazum o pridruživanju potpisan je 27. lipnja 2014., a stupio je na snagu 1. srpnja 2016.
            
            
               (2)U cilju potpore primjeni Sporazuma o pridruživanju stranke su odlučile putem pregovora utvrditi program pridruživanja kako bi osigurale popis prioriteta za zajednički rad u pojedinim sektorima.
            
            
               (3)Stranke su dogovorno utvrdile program pridruživanja kako bi olakšale primjenu Sporazuma o pridruživanju.  Program će donijeti Vijeće za pridruživanje osnovano na temelju Sporazuma.
            
            
               (4)Stajalište Unije u Vijeću za pridruživanje o donošenju Programa pridruživanja između EU-a i Republike Moldove za razdoblje 2017. – 2019. donijet će Vijeće,
            
            
               DONIJELO JE OVU ODLUKU:
            
            
               Članak 1.
            
            
               Stajalište Unije u Vijeću za pridruživanje osnovanom na temelju Sporazuma o pridruživanju između Europske unije, Europske zajednice za atomsku energiju i njihovih država članica, s jedne strane, i Republike Moldove, s druge strane, u pogledu donošenja Programa pridruživanja između EU-a i Republike Moldove za razdoblje 2017. – 2019. temelji se na nacrtu preporuke Vijeća za pridruživanje priloženom ovoj Odluci. 
            
            
               Članak 2.
            
            
               Ova Odluka stupa na snagu na dan donošenja. 
            
            
               Sastavljeno u Bruxellesu
            
            
               
                     Za Vijeće
               
               
                     Predsjednik
               
            
         
         
            
                  
                     (1)
                  Zaključci Vijeća o preispitivanju europske politike susjedstva od 14. prosinca 2015.
               
               
                  
                     (2)
                  JOIN(2015) 50; 18.11.2015.
               
            
      
    ---documentbreak--- 
      
         
               EUROPSKA KOMISIJA
            Bruxelles, 8.3.2017.
            JOIN(2017) 8 final
            PRILOG
            
            Zajedničkom prijedlogu ODLUKE VIJEĆA
            o stajalištu Unije u Vijeću za pridruživanje osnovanom na temelju Sporazuma o pridruživanju između Europske unije, Europske zajednice za atomsku energiju i njihovih država članica, s jedne strane, i Republike Moldove, s druge strane, u pogledu donošenja Programa pridruživanja između EU-a i Republike Moldove
            
               
         
         
            
               ODLUKA br. 1/2017 VIJEĆA ZA PRIDRUŽIVANJE EU-a I REPUBLIKE MOLDOVE
            
            
            
               Dogovor o Programu pridruživanja između EU-a i Republike Moldove
            
            
            
               VIJEĆE ZA PRIDRUŽIVANJE EU-a I REPUBLIKE MOLDOVE,
            
            
            
               uzimajući u obzir Sporazum o pridruživanju EU-a i Republike Moldove između Europske unije, Europske zajednice za atomsku energiju i njihovih država članica, s jedne strane, i Republike Moldove, s druge strane,
            
            
            
               budući da:
            
            
               (1)
                     Sporazum o pridruživanju EU-a i Republike Moldove između Europske unije, Europske zajednice za atomsku energiju i njihovih država članica, s jedne strane, i Republike Moldove, s druge strane, potpisan je 27. lipnja 2014. te je stupio na snagu 1. srpnja 2016.
            
            
               (2)
                     Člankom 436. Sporazuma o pridruživanju EU-a i Republike Moldove Vijeću za pridruživanje daje se ovlast za donošenje odgovarajućih odluka za potrebe ostvarenja ciljeva Sporazuma.
            
            
               (3)
                     Na temelju članka 453. Sporazuma o pridruživanju EU-a i Republike Moldove Stranke moraju poduzeti sve opće ili posebne mjere potrebne za ispunjavanje svojih obveza iz Sporazuma te nastoje ostvariti ciljeve utvrđene u Sporazumu.
            
            
               (4)
                     U okviru preispitivanja europske politike susjedstva predložena je nova faza suradnje s partnerima, kojom se omogućuje veći osjećaj odgovornosti na obje strane.
            
            
               (5)
                     EU i Republika Moldova dogovorili su se o tome da učvrste svoje partnerstvo postizanjem dogovora o nizu prioriteta za razdoblje 2017. – 2019. u cilju podupiranja i jačanja otpornosti i stabilnosti Republike Moldove, istodobno nastojeći ostvariti snažnije političko pridruživanje i dublju gospodarsku integraciju.
            
            
                (6) 
                     Stranke Sporazuma o pridruživanju EU-a i Republike Moldove postigle su dogovor o tekstu Programa pridruživanja između EU-a i Republike Moldove, kojim će se poduprijeti provedba Sporazuma o pridruživanju EU-a i Republike Moldove, usmjeravajući se na suradnju u odnosu na zajednički utvrđene obostrane interese,
            
            
            
               ODLUČILO JE:
            
            
            
               Članak 1.
            
         
         
            
            
               Vijeće za pridruživanje donosi Program pridruživanja između EU-a i Republike Moldove, kako je naveden u Prilogu.
            
            
            
               Članak 2.
            
            
            
               Program pridruživanja između EU-a i Republike Moldove zamjenjuje program pridruživanja između EU-a i Republike Moldove koji je donesen 26. lipnja 2014.
            
            
            
               Članak 3.
            
            
            
               Ova Odluka stupa na snagu na dan donošenja.
            
            
            
               Sastavljeno u Bruxellesu [dan mjesec 2017.].
            
            
            
               Za Vijeće za pridruživanje
            
            
            
               Predsjednik
            
            
            
               ***
            
            
            
         
         
            
            
            
            
            
            
            
            
            
            
            
            
            
            
            
            
            
            
            
            
         
         
            
            
            
            
            
            
            
            
            
            
            
               PRILOG
            
            
            
            
            
            
               
                                               
                  
            
            
            
            
            
               PROGRAM PRIDRUŽIVANJA
            
         
         
            
            
               između 
            
            
            
               EUROPSKE UNIJE 
            
            
            
               I 
            
            
            
               REPUBLIKE MOLDOVE
            
            
            
            
            
            
            
            
            
               Sadržaj
            
            
               Program pridruživanja
                     
            
            
               između Europske unije i Republike Moldove
                     
            
            
               1.
                     Načela, instrumenti i resursi za provedbu programa pridruživanja
                     
            
            
               2.
                     Prioriteti programa pridruživanja
                     
            
         
         
            
               2.1. Ključni prioriteti
                     
            
            
               2.2. Politički dijalog, dobro upravljanje i jačanje institucija
                     
            
            
               i.
                     Jačanje stabilnosti, neovisnosti i djelotvornosti institucija koje jamče demokraciju i vladavinu prava u Moldovi, uključujući s pomoću sveobuhvatne reforme javne uprave i reforme upravljanja javnim financijama
                     
            
            
               ii.
                     Daljnja reforma pravosudnog sektora, osobito jamčeći neovisnost, nepristranost, stručnost i učinkovitost pravosuđa 
                     
            
            
               iii.
                     Jamčenje poštovanja ljudskih prava i temeljnih sloboda 
                     
            
            
               Ljudska prava i temeljne slobode
                     
            
            
               Sloboda izražavanja
                     
            
            
               Suradnja u području civilnog društva
                     
            
            
               Zlostavljanje i mučenje
                     
            
            
               Prava djece
                     
            
            
               Nasilje u obitelji
                     
            
            
               Jednako postupanje
                     
            
            
               Prava sindikata i temeljni radni standardi
                     
            
            
               2.3. 
                     Vanjska i sigurnosna politika
                     
            
            
               Terorizam, neširenje oružja za masovno uništenje i nezakonit izvoz oružja
                     
            
            
               Pridnjestrovski sukob
                     
            
            
               Međunarodni kazneni sud
                     
            
            
               2.4.
                     Suradnja u pogledu slobode, sigurnosti i pravde
                     
            
            
               Zaštita osobnih podataka
                     
            
            
               Borba protiv organiziranog kriminala
                     
            
         
         
            
               Reforma policije
                     
            
            
               Policijska suradnja i baze podataka
                     
            
            
               Rješavanje pitanja nedopuštenih droga
                     
            
            
               Trgovanje ljudima
                     
            
            
               Borba protiv seksualnog zlostavljanja i seksualnog iskorištavanja djece
                     
            
            
               Borba protiv kibernetičkog kriminala
                     
            
            
               Sprečavanje i borba protiv korupcije i sukoba interesa
                     
            
            
               Suzbijanje pranja novca i borba protiv financiranja terorizma te borba protiv financijskog kriminala
                     
            
            
               Suradnja u području migracija, azila i upravljanja granicama
                     
            
            
               Pravna suradnja
                     
            
            
               2.5.
                     Trgovina i pitanja povezana s trgovinom (DCFTA)
                     
            
            
               Trgovina robom
                     
            
            
               Tehnički propisi, standardizacija i povezana infrastruktura
                     
            
            
               Sanitarne i fitosanitarne mjere
                     
            
            
               Carina i olakšavanje trgovine
                     
            
            
               Pravila o podrijetlu
                     
            
            
               Poslovni nastan, trgovina uslugama i elektronička trgovina
                     
            
            
               Tekuća plaćanja i kretanje kapitala
                     
            
            
               Javna nabava
                     
            
            
               Prava intelektualnog vlasništva
                     
            
         
         
            
               Tržišno natjecanje
                     
            
            
               Transparentnost
                     
            
            
               Trgovina i održivi razvoj
                     
            
            
               2.6.
                     Gospodarski razvoj i tržišne prilike
                     
            
            
               Pravo trgovačkih društava, računovodstvo i revizija te korporativno upravljanje
                     
            
            
               Zapošljavanje, socijalna politika i jednake mogućnosti
                     
            
            
               Zaštita potrošača
                     
            
            
               Statistički podaci
                     
            
            
               Oporezivanje
                     
            
            
               Financijske usluge
                     
            
            
               Industrijska i poduzetnička politika
                     
            
            
               Rudarstvo i sirovine
                     
            
            
               Turizam
                     
            
            
               Poljoprivreda i ruralni razvoj
                     
            
            
               Informacijsko društvo / digitalno gospodarstvo i društvo
                     
            
            
               Javno zdravlje
                     
            
            
               Urbano planiranje i izgradnja
                     
            
            
               Regionalni razvoj
                     
            
            
               Ribarstvena i pomorska politika
                     
            
            
               2.7.
                     Povezanost, energetska učinkovitost, klimatska politika, okoliš i civilna zaštita
                     
            
         
         
            
               Energija
                     
            
            
               Promet
                     
            
            
               Okoliš
                     
            
            
               Klimatska politika
                     
            
            
               Civilna zaštita
                     
            
            
               2.8. 
                     Mobilnost i međuljudski kontakti
                     
            
            
               Obrazovanje, osposobljavanje i mladi
                     
            
            
               Istraživanje i inovacije
                     
            
            
               Kultura, audiovizualna politika i mediji
                     
            
            
               Sudjelovanje u agencijama i programima EU-a
                     
            
            
               2.9. 
                     Osvješćivanje javnosti i vidljivost
                     
            
            
            
               
            
               Program pridruživanja
            
            
               između Europske unije i Republike Moldove
            
            
               Dana 27. lipnja 2014. Europska unija i Republika Moldova (dalje u tekstu „Moldova”) – „Stranke” –potpisale su ambiciozan i inovativan Sporazum o pridruživanju, kojim je obuhvaćeno područje produbljene i sveobuhvatne slobodne trgovine (DCFTA). Sporazum sadržava obvezujuće odredbe temeljene na pravilima i njime se predviđa poboljšana suradnja, koja je intenzivnija nego u tradicionalnim sporazumima i kojom su obuhvaćena sva područja interesa. Sporazum se privremeno primjenjivao od 1. rujna 2014. do završetka postupka ratifikacije, kojim je 1. srpnja 2016. omogućena potpuna primjena Sporazuma o pridruživanju.
            
            
               U cilju pripreme i omogućivanja lakše provedbe Sporazuma o pridruživanju stranke su 26. lipnja 2014. u Bruxellesu postigle dogovor o programu pridruživanja i izradile popis prioriteta za zajednički rad u razdoblju 2014. – 2016. 
            
            
               Nakon što je Vijeće Europske unije 15. veljače 2016. donijelo zaključke o Moldovi ovim se dokumentom ažurira i preusmjerava program pridruživanja za razdoblje 2014. – 2016. i određuju novi prioriteti za zajednički rad u razdoblju 2017. – 2019. U njemu se razlikuju kratkoročni prioriteti (u pogledu kojih je potrebno ostvariti znatan napredak do kraja 2017. godine) i srednjoročni prioriteti (u pogledu kojih je potrebno ostvariti znatan napredak u sljedeće dvije godine). 
            
            
               Činjenica da je program pridruživanja usmjeren na ograničeni broj prioriteta ne utječe na opseg ili mandat postojećeg dijaloga u okviru drugih važnih sporazuma i partnerstava ili multilateralne komponente Istočnog partnerstva. 
            
            
               Nadalje, putovanje u zemlje schengenskog područja bez vize  za građane Moldove koji imaju biometrijsku putovnicu stupilo je na snagu u travnju 2014. Mjerila akcijskog plana za liberalizaciju viznog režima moraju se neprestano ispunjavati kako bi se zajamčila održivost bezviznog režima te tako pridonijelo mobilnosti i međuljudskim kontaktima između EU-a i Moldove, što su neki od temeljnih elemenata na kojima se temelji političko pridruživanje i gospodarska integracija Moldove s Europskom unijom , kako su predviđeni Sporazumom o pridruživanju. 
            
         
         
            
               1.
                     Načela, instrumenti i resursi za provedbu programa pridruživanja
            
            
            
               Provedba programa pridruživanja temeljit će se na zajedničkim načelima navedenima u nastavku:
            
            
               mjere poduzete u okviru programa pridruživanja trebaju se provesti u duhu općih ciljeva, a to su političko pridruživanje i gospodarska integracija;
            
            
               prioriteti programa pridruživanja odražavaju obvezu EU-a i Moldove da u cijelosti provedu odredbe svojega Sporazuma o pridruživanju s obzirom na to da je on u cijelosti stupio na snagu; 
            
            
               obje stranke moraju biti uključene u provedbu programa pridruživanja uz puno poštovanje načela vlasništva, transparentnosti, odgovornosti i uključivosti; 
            
            
               programom pridruživanja žele se postići konkretni, definirani i održivi rezultati postupnom provedbom praktičnih mjera i uključivanjem civilnog društva i ostalih dionika. Obje stranke osobito jamče da će postupak izrade svih zakona i strateških dokumenata u okviru programa pridruživanja biti uključiv i temeljen na dokazima;
            
            
               stranke prepoznaju važnost pružanja potpore dogovorenim prioritetima s pomoću odgovarajućih i dostatnih političkih, tehničkih i financijskih sredstava;
            
            
               provedba programa pridruživanja podliježe nadzoru, godišnjem izvješćivanju i procjeni. Postignuti napredak preispitat će se, među ostalim, na zasjedanjima bilateralnih struktura utvrđenih Sporazumom o pridruživanju. Civilno društvo poticat će se da svoje nadzorne aktivnosti usmjeri na program pridruživanja;
            
            
               Europska unija poduprijet će Moldovu u provedbi ciljeva i prioriteta utvrđenih u programu pridruživanja. Radi toga napravit će sljedeće: ponuditi sve dostupne izvore potpore EU-a, pružiti stručno znanje i savjete, olakšati razmjenu primjera najbolje prakse, znanja i informacija te podržati izgradnju kapaciteta i jačanje institucija. Isto tako, Europska unija tražit će koordinaciju potpore od ostalih partnera Moldove i poticati ih na to. Koristit će se vlastitim relevantnim financijskim instrumentima kako bi pomogla u provedbi programa pridruživanja. Međutim, program pridruživanja nije dokument financijskog programiranja te ne može zamijeniti financijsko programiranje koje obavljaju stranke.
            
            
               EU će pružiti potporu u kontekstu ukupnih prioriteta za pomoć Moldovi, kako je navedeno u okviru za jedinstvenu potporu Europskog instrumenta za susjedstvo (ENI) i u višedržavnom programiranju pripremljenom za Moldovu u okviru ENI-ja. To će napraviti uz puno poštovanje provedbenih pravila i postupaka kojima se uređuje vanjska pomoć EU-a.
            
            
               Trenutačni program pridruživanja bit će primjenjiv od dana njegova donošenja. Program pridruživanja može se izmijeniti ili ažurirati u bilo kojem trenutku sporazumom Vijeća za pridruživanje EU-a i Moldove.
            
            
               2.
                     Prioriteti programa pridruživanja
            
            
            
               2.1. Ključni prioriteti
            
            
            
               Među prioritetima u programu pridruživanja, te u skladu s četirima prioritetima dogovorenima na sastanku na vrhu u Rigi, sljedeće mjere reforme trebaju se rješavati kao prioriteti: 
            
            
            
               U području jačanja institucija i dobrog upravljanja:
            
            
         
         
            
               1. Neovisnost pravosuđa i tijela za provedbu zakona 
            
            
               Provesti postojeće zakonodavstvo koje se odnosi na pravosuđe i tijela za provedbu zakona kako bi se zajamčila neovisnost, nepristranost, profesionalnost i učinkovitost pravosuđa, tužiteljstva i tijela za provedbu zakona koji ne bi smjeli biti pod političkim ili nekim drugim nedopuštenim utjecajem te kako bi se zajamčila nulta stopa tolerancije prema korupciji i spriječili svi oblici koruptivnog ponašanja. Provesti transparentno zapošljavanje sudaca i tužitelja na temelju zasluga preko jedinstvene točke pristupanja pravosuđu u cilju vraćanja njegove neovisnosti.
            
            
               2. Sprečavanje i borba protiv korupcije, prijevare i sukoba interesa
            
            
               U savjetovanju s organizacijama civilnog društva donijeti zakon o integritetu kojim se obuhvaća sektor javne uprave. Donijeti zakone o razmjernim odvraćajućim sankcijama za korupciju te ograničavanju imuniteta u kaznenim i upravnim postupcima. Donijeti i provesti novu strategiju borbe protiv korupcije u cilju djelotvornog sprečavanja i smanjenja korupcije u skladu s vrijednostima i standardima EU-a. U cijelosti provesti zakon kojim se od svih mjerodavnih službenika zahtijeva da objave imovinsku karticu i prijave moguće sukobe interesa te zajamčiti učinkovitu provedbu postupka provedbe zakona. Uspostaviti funkcionalan pravni okvir za zaštitu zviždača.
            
            
               3. Povrat imovine i istraživanje bankovnih prijevara
            
            
               Osnovati učinkovitu nacionalnu službu za povrat imovine. Podijeliti s EU-om izvješće Krolla o drugoj fazi. Sve slučajeve prijevare koji su utjecali na bankovni sustav Moldove u razdoblju 2012. – 2014. podvrgnuti temeljitoj, nepristranoj istrazi, i to u cilju povrata preusmjerenih sredstava i dovođenja odgovornih pred lice pravde. 
            
            
               4. Reforma javne uprave, uključujući upravljanje javnim financijama
            
            
               Provesti strategiju reforme javne uprave i strategije na kojima se temelji, koje su razvijene 2016. godine u savjetovanju s OECD-om/SIGMA-om i zajednicom donatora. Ponovno organizirati vladine institucije, administrativna tijela i poduzeća u državnom vlasništvu radi postizanja povećane odgovornosti, djelotvornosti i učinkovitosti. Preispitati razvoj politika i koordinacijski sustav radi poboljšanja uključivosti, dosljednosti, učinkovitosti, predvidivosti i transparentnosti u postupku donošenja odluka. Poboljšati kvalitetu i dostupnost javnih usluga. Zajamčiti stručnu javnu službu i suvremen sustav upravljanja ljudskim resursima. Pokrenuti teritorijalnu reformu kojom bi se moglo omogućiti maksimalno iskorištavanje resursa koji su građanima dostupni na lokalnoj razini.
            
            
               Ažurirati strategiju Moldove za upravljanje javnim financijama u razdoblju 2013. – 2020. Početi s reformom parlamentarnog temeljitog ispitivanja proračuna i nadzora nad njim. Jačati transparentnost, nadzor i odgovornost politike javnih financija i upravljanja njima. Poboljšati upravljanje opreznim korištenjem proračunom i proračunskom disciplinom, osnaženim postupcima odgovornosti i boljim upravljanjem kako bi se postigli rezultati.
            
            
               5. Temeljne slobode
            
            
               Podržavati slobodu medija, među ostalim donošenjem novoga Zakonika o audiovizualnim medijima, u skladu s preporukama Vijeća Europe, Europske unije i OESS-a, kako bi se hitno riješilo pitanje koncentracije vlasništva nad medijima, monopolizacije tržišta oglašavanja, reforme nacionalne radiotelevizijske kuće. Bolje definirati kompetencije i zadaće audiovizualnog vijeća u cilju jačanja njegove neovisnosti.
            
            
               Donijeti i provesti novi Nacionalni akcijski plan za ljudska prava, s naglaskom na najugroženijim skupinama, te uskladiti postupke planiranja i izrade proračuna kako bi se dodijelila sredstva dovoljna za njegovu učinkovitu provedbu. Zajamčiti djelotvorno izvršenje presuda Europskog suda za ljudska prava i izraditi učinkovit mehanizam parlamentarnog nadzora nad takvim izvršenjem.
            
            
               Posebna pozornost posvetit će se jamčenju da se rodna pitanja riješe kao međusektorski prioritet.
            
            
               6. Rješavanje pridnjestrovskog sukoba
            
            
               Razraditi poboljšanu viziju rješavanja pridnjestrovskog sukoba kojom bi se predložila privlačna i uzajamno prihvatljiva zajednička budućnost za obje strane u ponovno integriranoj zemlji. Nastaviti konstruktivan dijalog sa svim relevantnim dionicima u vezi sa stanjem u središnjem (pridnjestrovskom) dijelu moldovsko-ukrajinske granice.
            
            
            
               U području gospodarskog razvoja i tržišnih prilika: 
            
            
               7. Poboljšano poslovno okruženje i ulagačka klima
            
            
               U cijelosti provesti program reforme dogovoren s Međunarodnim monetarnim fondom i provesti ekonomske, porezne i financijske politike u istom duhu kao program reforme MMF-a. Poboljšati regulatorni okvir, operativno okruženje za MSP-ove i provoditi zakone o tržišnom natjecanju kako bi se smanjilo monopolističko ponašanje. Provesti strategiju u području MSP-ova za razdoblje 2012. – 2020. i odgovarajući akcijski plan u skladu s novim zakonom o MSP-ovima te u skladu s revidiranim planom konkurentnosti te zemlje i novom strategijom za promicanje izvoza i privlačenje ulaganja. Jačati ulogu udruženja poduzeća i MSP-ova (uključujući sektorska udruženja) kako bi se poboljšao javno-privatni dijalog. Pojednostaviti sustav inspektorata i raznih tijela za provođenje inspekcije kako bi se povećala učinkovitost i smanjila mogućnost za korupciju te pritom poboljšala provedba zakona i standarda.
            
            
               8. Poljoprivreda i ruralni razvoj
            
         
         
            
               Donijeti Opći zakon o načelima subvencioniranja u sektoru poljoprivrede i ruralnog razvoja, čime će se poboljšati provedba politika u tom području. Povećati konkurentnost poljoprivredne proizvodnje, posebno u odabranim sektorima s visokom vrijednošću izvoza. Povećati zaposlenost i poboljšati životne uvjete u ruralnim područjima. Poboljšati održivu uporabu zemlje i vodnih resursa. Poboljšati usluge i infrastrukturu te diversifikaciju gospodarskih aktivnosti u ruralnim područjima. 
            
            
               9. Reforme povezane s trgovinom: tehnički propisi, standardizacija i povezana infrastruktura te olakšavanje carine i trgovine
            
            
               Olakšati trgovinu koristeći se pokazateljima OECD-a o olakšavanju trgovine kao mjerilom. Razviti ili poboljšati suradnju u području tehničkih standarda i, po potrebi, steći članstvo u mjerodavnim međunarodnim organizacijama i organizacijama EU-a kao što su EURAMET, EA, CEN, CENELEC, ETSI, WELMEC. U pogledu sanitarnih i fitosanitarnih  mjera, dobiti akreditaciju svih laboratorija uključenih u službene kontrole, u skladu s međunarodnim standardima, kako bi se ispunili sanitarni i fitosanitarni uvjeti za izvoz te pojačati sigurnost hrane na unutarnjem tržištu Moldove. 
            
            
               Uskladiti zakonodavstvo Moldove s Carinskim zakonikom Europske unije i poboljšati učinkovitost carinske uprave. Izraditi plan za pristupanje Moldove Konvenciji o zajedničkom provoznom postupku. 
            
            
            
               U području povezanosti, energetske učinkovitosti, okoliša i klimatske politike:
            
            
               10. Energetska sigurnost i energetska učinkovitost
            
            
               Osnažiti neovisnost ANRE-a, među ostalim depolitizacijom postupaka imenovanja i razrješenja za direktore te autonomnim određivanjem proračuna. Donijeti novi zakon o energiji. Provesti sve preporuke preispitivanja ANRE-a koje je provelo tajništvo energetske zajednice. Provesti nove zakone o električnoj energiji i prirodnom plinu poduzimanjem potrebnih mjera koje su propisane zakonom i donošenjem potrebnoga sekundarnog zakonodavstva. Nastaviti poduzimati korake prema postizanju integracije energetskog tržišta Moldove u energetsko tržište EU-a. Uskladiti zakon o energetskoj učinkovitosti u zgradama i uspostaviti odgovarajuće mehanizme potpore za mjere energetske učinkovitosti u javnim zgradama i kućanstvima. Na temelju zakona o promicanju uporabe energije i obnovljivih izvora razvijati programe potpore, administrativna pravila i ostale mjere potrebne za poticanje veće uporabe obnovljivih izvora energije.
            
            
               11. Promet
            
            
               Provesti reformu i program restrukturiranja željezničkog sektora. Uložiti više truda u provedbu zakonodavstva EU-a u području zrakoplovstva kako bi se u cijelosti iskoristio Sporazum o zajedničkom zračnom prostoru između EU-a i Moldove. Uspostaviti slobodno i pravedno tržišno natjecanje u sektoru zrakoplovstva, osobito uključiti klauzule o nediskriminirajućem pristupu zračnoj luci u koncesiju zračne luke u Kišinjevu te ponovno uspostaviti djelotvorno tržišno natjecanje u sektoru zemaljskih usluga. Razviti gospodarski važne infrastrukture, uključujući preko daljnje provedbe projekata za razvoj proširene indikativne mreže TEN-T.
            
            
            
               12. Okoliš i klimatska politika
            
            
               Zajamčiti nastavak administrativnih reformi i izgradnje primjerenog administrativnog kapaciteta za provedbu poglavlja o okolišu i klimatskoj politici iz Sporazuma o pridruživanju. Napredovati u usklađivanju s pravnom stečevinom u području okoliša donošenjem glavnoga pravnog okvira u tom sektoru, osobito zakona o strateškoj procjeni utjecaja na okoliš, zaštiti zraka, gospodarenju otpadom, gospodarenju kemijskim tvarima i industrijskim emisijama (integrirano sprečavanje i kontrola onečišćenja). Ratificirati novi globalni sporazum o klimatskim promjenama (Pariški sporazum).
            
            
            
               U području mobilnosti i međuljudskih kontakata:
            
            
               13. Obrazovanje, osposobljavanje i mladi
            
            
               Provesti novi zakonik o obrazovanju. Povećati administrativni kapacitet Ministarstva obrazovanja i podređenih tijela. Osigurati potreban proračun Ministarstvu obrazovanja na temelju postignutih ključnih točaka. Poticati uključivanje odgovarajućih dionika (uključujući poduzeća i socijalne partnere) u sve oblike cjeloživotnog učenja za kontinuirani profesionalni razvoj kako bi se prilagodili potrebama tržišta rada. Provesti reformu strukovnog obrazovanja i osposobljavanja, uključujući zakonodavstvo u pogledu sektorskih odbora. Donijeti strateški pristup politici mladih.
            
            
               
            
               2.2. Politički dijalog, dobro upravljanje i jačanje institucija
            
            
         
         
            
               Političkim dijalogom i suradnjom u pogledu reformi koje je potrebno provesti u okviru ovog programa pridruživanja želi se ojačati poštovanje demokratskih načela, vladavine prava i dobrog upravljanja, ljudskih prava i temeljnih sloboda, uključujući prava pripadnika manjina kako je utvrđeno temeljnim konvencijama UN-a i Vijeća Europe te povezanim protokolima. Potrebno je zajamčiti usklađenost s akcijskim planom Vijeća Europe, koji će biti primjenjiv tijekom provedbe ovog programa pridruživanja. 
            
            
            
               i.
                     Jačanje stabilnosti, neovisnosti i djelotvornosti institucija koje jamče demokraciju i vladavinu prava u Moldovi, uključujući s pomoću sveobuhvatne reforme javne uprave i reforme upravljanja javnim financijama
            
            
            
               Kratkoročni prioriteti:
            
            
               donijeti i provesti revidirane kompetencije Ustavnog suda i postupke imenovanja njegovih članova u uskoj suradnji s Venecijanskom komisijom Vijeća Europe;
            
            
               početi provoditi strategiju za konsolidaciju međuetničkih odnosa u razdoblju 2017. – 2027.;
            
            
               uspostaviti funkcionalan pravni okvir za zaštitu zviždača;
            
            
               provesti reformu teritorijalne strukture zemlje smanjenjem broja lokalnih vlasti u skladu s nacionalnom strategijom decentralizacije i strategijom reforme javne uprave;
            
            
               provesti strategiju reforme javne uprave i strategije na kojima se temelji, koje su razvijene 2016. godine u savjetovanju s OECD-om/SIGMA-om i zajednicom donatora;
            
            
               jačati mehanizme i kapacitete za koordinaciju, praćenje i izvješćivanje na političkoj i administrativnoj razini;
            
            
               procijeniti troškove akcijskog plana za reformu javne uprave u razdoblju 2016. – 2018.;
            
            
               uspostaviti uravnotežen proračun u skladu sa sporazumom MMF-a i s dovoljno financijskih sredstava za provedbu planiranih reformi;
            
            
               reformirati Državni ured;
            
            
               objasniti funkcije, uloge i odgovornosti glavnih institucija i razviti jedinstvene, pisane i usklađene postupke i metodologije za uključiv razvoj politike i koordinaciju koji se temelje na dokazima;
            
            
               pripremiti preispitivanje pravnog okvira za javnu službu kako bi nakon izmjena obuhvaćao sve institucije u području državne uprave i zajamčiti da se zapošljavanje, promicanje i otpuštanje temelje na zaslugama;
            
            
               učvrstiti ulogu državnih tajnika kao najviše pozicioniranih javnih službenika u svakom resornom ministarstvu kako bi se pridonijelo povećanju stručnosti i depolitizaciji javne službe;
            
            
               povećati opseg prikupljanja podataka za registar osoblja, uključujući podatke o plaćama, i njegovu primjenu postupno proširiti na sve državne institucije;
            
            
               ponovno organizirati vladine institucije radi postizanja povećane odgovornosti, djelotvornosti i učinkovitosti, uključujući preispitivanje isplativosti i učinkovitosti državnih poduzeća koja obavljaju administrativne funkcije;
            
            
               izmijeniti Zakon o pristupu javnim informacijama kako bi se poboljšala njegova provedba i uspostaviti potrebne mjere za praćenje njegove provedbe; 
            
         
         
            
               izraditi opći zakon o upravnim postupcima u cilju provođenja načela dobre uprave te postupno uskladiti posebne upravne postupke s novim zakonom;
            
            
               pokrenuti teritorijalnu reformu kojom bi se moglo omogućiti maksimalno iskorištavanje resursa koji su građanima dostupni na lokalnoj razini;
            
            
               ažurirati strategiju Moldove za upravljanje javnim financijama u razdoblju 2013. – 2020.;
            
            
               donijeti novu strategiju unutarnje financijske kontrole u javnom sektoru;
            
            
               nastaviti s reformom parlamentarnog temeljitog ispitivanja proračuna i nadzora nad njim; jačati transparentnost, nadzor i odgovornost politike javnih financija i upravljanja njima;
            
            
               donijeti izmjene Ustava i novi nacrt zakona o nacionalnom uredu za reviziju kojim se jamči neovisnost i učinkovitost u javnoj vanjskoj reviziji.
            
            
               Srednjoročni prioriteti:
            
            
               u suradnji s Venecijanskom komisijom istražiti koje je korake potrebno poduzeti za jačanje institucijskog okvira kako bi se potaknula dugoročna otpornost Moldove;
            
            
               poboljšati razmjenu informacija između vlade i parlamenta;
            
            
               zajamčiti djelotvoran mehanizam stalnog nadzora koji parlament provodi nad provedbom reformi i zakonodavstva;
            
            
               Zajamčiti demokratsko provođenje predsjedničkih, parlamentarnih i lokalnih izbora, u skladu s europskim standardima, te da se u okviru njih riješe svi nedostatci koje je utvrdila Organizacija za europsku sigurnost i suradnju (OESS) / Ured za demokratske institucije i ljudska prava (ODIHR);
            
            
               nastaviti provedbu strategije decentralizacije, u skladu s Europskom poveljom o lokalnoj samoupravi Vijeća Europe (Serija Ugovora Vijeća Europe br. 122);
            
            
               preispitati mehanizam registracije glasača u skladu s preporukama OESS-a/ODIHR-a kako bi se zajamčila točnost podataka;
            
            
               razviti i provesti modul „Izbori” SIAS-a (državni automatizirani informacijski sustav) – „Financijski nadzor” i regulatorni okvir kojim će se automatizirati postupak izvješćivanja, prikupljanja, analize financijskih izvještaja političkih stranaka i izbornih kandidata te poboljšati pristup javnosti tim informacijama. Uspostaviti djelotvorne sankcije u slučaju povreda prava i zajamčiti da stranke snose teret dokazivanja podrijetla sredstava. Provesti mogućnost oduzimanja imovine čije podrijetlo nije objašnjeno;
            
            
               procijeniti mogućnost da se građanima Moldove omogući izravno financiranje djelovanja političkih stranaka, izbornih kampanja / kandidata na izborima prihodima ostvarenima izvan zemlje, istodobno sprečavajući inozemne građane, osobe i države da se izravno ili neizravno upliću u političke aktivnosti Moldove;
            
            
               uspostaviti učinkovite mehanizme za upravljanje tokovima pomoći i njihovo usklađivanje u skladu s potrebama vlade;
            
            
               nastaviti s reformom javne uprave u skladu s načelima javne uprave (na središnjoj i lokalnoj razini, kao i s teritorijalnom reformom), u savjetovanju s civilnim društvom, radi izgradnje odgovorne, učinkovite, transparentne i stručne javne službe temeljene na zaslugama i dokazima s primjerenim etičkim kodeksom i bez političkih pritisaka;
            
            
               u skladu sa strategijom reforme javne uprave optimizirati javnu upravu na nacionalnoj i lokalnoj razini;
            
            
               redovito provoditi ex ante procjene učinka; zajamčiti da se troškovi reformi sustavno procijene te uspostaviti međuministarski forum za rješavanje sukoba na visokim administrativnim i političkim razinama;  
            
            
               uspostaviti transparentan i konkurentniji sustav plaća za zaposlenike u javnom sektoru kako bi se privukle i zadržale osobe s talentom;
            
         
         
            
               pružiti građanima lako dostupne informacije o njihovim pravima na dobru upravu, pristup informacijama i pravosuđu te o pravu na naknadu štete kako bi znali gdje i kako mogu podnositi pritužbe. Zajamčiti učinkovite i konkretne popratne mjere u vezi sa zahtjevima i pritužbama građana;
            
            
               zajamčiti poboljšanje institucija i organizacija koje je potrebno za jačanje parlamentarnog nadzora, uključujući modalitete za suradnju s javnom vanjskom revizijom;
            
            
               osnažiti sposobnost Ministarstva financija da preuzme ulogu središnjeg fiskalnog tijela i zajamčiti fiskalnu održivost;
            
            
               nastaviti s poboljšanjem upravljanja javnim financijama i učinkovito provesti ažuriranu strategiju upravljanja javnim financijama;
            
            
               uspostaviti stalan višegodišnji program javnih ulaganja koji će voditi Ministarstvo financija kako bi se osigurala prioritetna ulaganja na nacionalnoj razini u višegodišnjem proračunskom okviru;
            
            
               zajamčiti poboljšanje institucija i organizacija koje je potrebno za jačanje vanjskog nadzora, uključujući daljnji razvoj uloge Revizorskog suda Moldove u vanjskoj reviziji, u skladu sa standardima Međunarodne organizacije vrhovnih revizijskih institucija i modalitetima za suradnju između parlamenta i javne vanjske revizije;
            
            
               na odgovarajući način provesti disciplinske postupke i djelotvorno primijeniti sankcije;
            
            
               postupno reformirati standarde javnog računovodstva i vanjskog izvješćivanja.
            
            
            
               ii.
                     Daljnja reforma pravosudnog sektora, osobito jamčeći neovisnost, nepristranost, stručnost i učinkovitost pravosuđa, uključujući tužiteljstvo, koji ne bi smio biti pod političkim ili nekim drugim nedopuštenim utjecajem. U okviru nekih elemenata sveobuhvatne reforme pravosudnog sektora mogu se zahtijevati izmjene ustava.
            
            
               Kratkoročni prioriteti:
            
            
               provesti zakonodavstvo na snazi koje se odnosi na suce, tužitelje, odvjetnike i ostale pravne stručnjake kako bi se zajamčila nulta stopa tolerancije prema korupciji i spriječili svi oblici koruptivnog ponašanja;
            
            
               zajamčiti provedbu, koja je u skladu s novim pravnim okvirom, transparentnog sustava za zapošljavanje sudaca i tužitelja na temelju zasluga preko jedinstvene točke pristupanja pravosuđu;
            
            
               zajamčiti djelotvornu provedbu mjera zaštite za neovisnost sudaca;
            
            
               zajamčiti djelotvornu provedbu disciplinskih pravila i etičkih kodeksa, uključujući postupovne mjere zaštite za suce i tužitelje, autonomiju pravosudne inspekcije u odnosu na Vrhovno sudsko vijeće te mehanizme za pritužbe dostupne javnosti;
            
            
               provesti zakonodavni paket u vezi s integritetom u pravosudnom sektoru;
            
            
               poboljšati transparentnost i učinkovitost u postupku donošenja odluka Vrhovnog sudskog vijeća;
            
            
               osnažiti neovisnost Vrhovnog tužiteljskog vijeća u skladu s odredbama Zakona o tužiteljstvu od 25. veljače 2016. i ubrzati sveobuhvatnu reformu tužiteljstva;
            
            
               zajamčiti pošteno suđenje, pristup pravosuđu i postupovna prava u kaznenim postupcima u skladu s obvezama Moldove u okviru Europske konvencije o ljudskim pravima, sudske prakse Suda i drugih relevantnih konvencija Vijeća Europe uspostavom:
            
            
               – zakonodavstva i mjera kojima će se osumnjičenicima i osuđenim osobama u kaznenim postupcima zajamčiti postupovna prava;
            
         
         
            
               – zakonodavstva i mjera te osiguravanjem sredstava kojima će se žrtvama kaznenih djela zajamčiti pravo na pristup pravosuđu, zaštitu, potporu i naknadu štete, među ostalim u okviru kaznenopravnog sustava;
            
            
            
               osnažiti provedbu pravne pomoći i alternativnih mehanizama za rješavanje sporova; 
            
            
               zajamčiti funkcioniranje djelotvornog elektroničkog sustava upravljanja sudskim predmetima s pouzdanom nasumičnom dodjelom predmeta i sudskim statističkim podacima.
            
            
               Srednjoročni prioriteti:
            
            
               zajamčiti neovisnost institucija pravosudnog sektora kako ne bi bile podložne političkom pritisku ili bilo kojem drugom obliku pritiska uprave, vlade ili parlamenta; 
            
            
               provesti transparentno zapošljavanje i promicanje sudaca na temelju zasluga; 
            
            
               zajamčiti da Nacionalni institut za pravosuđe pruža početno i trajno osposobljavanje u skladu s utvrđenim potrebama;
            
            
               pokazati rezultate mjera za jačanje integriteta i odgovornosti pravosuđa kao što su sigurnosne provjere i osude za kaznena djela povezana s korupcijom;
            
            
               raditi u cilju poboljšanja javnog viđenja neovisnosti, integriteta, transparentnosti i odgovornosti pravosuđa;
            
            
               napredovati u pogledu sveobuhvatne reforme tužiteljstva, uključujući specijalizirane tužitelje u području organiziranog kriminala i korupcije;
            
            
               znatno napredovati u provedbi zakona o optimizaciji pravosudne karte;
            
            
               poboljšati pristup pravosuđu, osobito za žene i ugrožene skupine;
            
            
               raditi na znatnom skraćivanju trajanja postupaka u građanskim i kaznenim stvarima;
            
            
                raditi na povećanju stope rješavanja predmeta za sudske odluke.
            
            
               iii. 
                     Jamčenje poštovanja ljudskih prava i temeljnih sloboda sveobuhvatnom suradnjom u području zaštite ljudskih prava i temeljnih sloboda. Ta suradnja uključivat će rad u sljedećim područjima, u cilju:
            
            
            
               Ljudska prava i temeljne slobode
            
            
               Kratkoročni prioriteti:
            
            
               izrade i provedbe novog Nacionalnog akcijskog plana za ljudska prava, s naglaskom na najugroženijim skupinama, te usklađivanja postupaka planiranja i izrade proračuna kako bi se dodijelila sredstva dovoljna za njegovu djelotvornu provedbu;
            
         
         
            
               osnivanja nacionalnog vijeća i tajništva koji će izraditi novi Nacionalni akcijski plan za ljudska prava, nadzirati ga i izvješćivati o njegovoj provedbi;
            
            
               jamčenja djelotvornog izvršenja presuda Europskog suda za ljudska prava i izrade učinkovitog mehanizma parlamentarnog nadzora nad takvim izvršenjem;
            
            
               napredovanja s probnom provedbom Europske povelje o regionalnim ili manjinskim jezicima na sedam lokacija u cilju podnošenja Parlamentu nacrta zakona o ratifikaciji Povelje; 
            
            
               nastavka provedbe zakona o pristupu informacijama;
            
            
               dovršenja reforme institucije pučkog pravobranitelja poboljšanjem Zakona o pučkom pravobranitelju br. 52 od 3. travnja 2014., u skladu s preporukama Venecijanske komisije i financijskom odredbom u skladu s pariškim načelima;
            
            
               jamčenja funkcioniranja Nacionalnog preventivnog mehanizma za sprečavanje mučenja u skladu s člankom 18. stavkom 3. Fakultativnog protokola uz Konvenciju UN-a protiv mučenja i drugih okrutnih, neljudskih ili ponižavajućih postupaka;
            
            
               ratifikacije Protokola br. 12 uz Konvenciju za zaštitu ljudskih prava i temeljnih sloboda.
            
            
            
               Srednjoročni prioriteti:
            
            
               jamčenja primjene zakona i propisa kojima se zabranjuje diskriminacija po bilo kojoj osnovi, uključujući Zakon o ravnopravnosti, te jačanja kapaciteta Vijeća za sprečavanje i suzbijanje diskriminacije („Vijeće za ravnopravnost”);
            
            
               razmatranja preporuka struktura i stručnjaka iz Vijeća Europe koje se odnose na sukladnost s Okvirnom konvencijom za zaštitu nacionalnih manjina i njihova provođenja u dogovoru s navedenim strukturama i stručnjacima;
            
            
               jamčenja djelotvorne provedbe Konvencije UN-a o pravima osoba s invaliditetom, uključujući članke 12. (Jednakost pred zakonom) i 14. (Osobna sloboda i sigurnost);
            
            
               daljnje deinstitucionalizacije djece;
            
            
               održavanja učinkovitih predistražnih i izvansudskih mehanizama za rješavanje sporova u području ljudskih prava i temeljnih sloboda;
            
            
               nastavka omogućavanja pristupa informacijama o pravima građana i odgovarajućim pravnim rješenjima; 
            
            
               promicanja i podizanja razine svijesti o ljudskim pravima i borbi protiv diskriminacije u pravosuđu, provedbi zakona i administraciji;
            
            
               provedbe Zakona o posebnom pravnom autonomnom statusu Gagauzije iz 1994. godine na temelju preporuka Venecijanske komisije iz 2002. godine i preporuka OESS-a iz 2013. godine;
            
            
               napredovanja prema tome da se odgovornost za pritvorne centre prenese iz nadležnosti Ministarstva unutarnjih poslova i ostalih institucija na Ministarstvo pravosuđa.
            
            
            
         
         
            
               Sloboda izražavanja
            
            
               Kratkoročni prioriteti:
            
            
               nastavka rada na jamčenju slobode izražavanja i neovisnosti medija, u skladu s preporukama Vijeća Europe, Europske unije i OESS-a;
            
            
               uspostave redovitog dijaloga u cilju razmjene najbolje prakse u pogledu slobode medija, medijskog pluralizma, dekriminalizacije klevete, zaštite novinarskih izvora i kulturne raznolikosti u medijima;
            
            
               donošenja novog Zakonika o audiovizualnim medijima u cijelosti u skladu s preporukama OESS-a i Vijeća Europe, koji će biti sličan nacrtu iz 2011. godine;
            
            
               stvaranja uvjeta za potpunu neovisnost javnih radiotelevizijskih kuća.
            
            
            
               
            
               Suradnja u području civilnog društva
            
            
               Kratkoročni prioriteti:
            
            
               uključivanja organizacija civilnog društva, uključujući organizacije predstavnika poslodavaca i sindikate, u prikupljanje informacija i nadzor nad politikama;
            
            
               donošenja strategije razvoja civilnog društva za razdoblje 2017. – 2020.
            
            
            
               Srednjoročni prioriteti:
            
            
               sve većeg uključivanja civilnog društva, uključujući socijalne partnere, u postupak izrade nacrta zakona i ostalih dokumenata javnih politika;
            
            
               jačanja okvira sudjelovanja civilnog društva u razvoju javnih politika i praćenju njihove provedbe;
            
            
               promicanja i jačanja financijske održivosti civilnog društva; 
            
            
               uspostave okruženja koje potiče aktivno građanstvo i volontiranje.
            
            
            
               Zlostavljanje i mučenje
            
         
         
            
               Kratkoročni prioriteti:
            
            
               učinkovitog rješavanja svih prijavljenih slučajeva u kojima su policijski službenici zlostavljali pritvorenike, posebno u pritvorima.
            
            
               Srednjoročni prioriteti:
            
            
               uspostave sveobuhvatnog političkog okvira za sprečavanje nekažnjavanja i borbu protiv njega na temelju smjernica za ukidanje nekažnjavanja za teške povrede ljudskih prava (Vijeće Europe, 2011.).
            
            
            
               Prava djece
            
            
               Srednjoročni prioriteti: 
            
            
               provedbe Akcijskog plana za razdoblje 2016. – 2020. u pogledu Strategije za zaštitu djece za razdoblje 2014. – 2020.
            
            
               Nasilje u obitelji
            
            
               Kratkoročni prioriteti:
            
            
               jamčenja provedbe postojećeg pravnog okvira u pogledu nasilja u obitelji.
            
            
            
            
               Jednako postupanje
            
            
               Srednjoročni prioriteti:
            
            
               jamčenja usklađenosti s europskim standardima u pogledu pravila o zdravlju i sigurnosti, pravila o rodiljnom dopustu te pravila o usklađivanju roditeljskih i poslovnih obveza;
            
            
               promicanja sudjelovanja žena u odlučivanju, javnom i političkom životu te provođenja ciljanih aktivnosti u tim područjima.
            
            
            
               Prava sindikata i temeljni radni standardi
            
            
               Srednjoročni prioriteti:
            
         
         
            
               nastavka rada na tome da se zajamči da su prava sindikata i temeljni radni standardi u skladu s europskim standardima i konvencijama Međunarodne organizacije rada (MOR);
            
            
               napredovanja u jamčenju rodne jednakosti na tržištu rada, s posebnim naglaskom na nezaposlenosti žena i razlici u plaćama žena i muškaraca;
            
            
               napredovanja u rješavanju pitanja dječjeg rada.
            
            
               2.3. 
                     Vanjska i sigurnosna politika
            
            
            
               Dijalogom i suradnjom u području Zajedničke vanjske i sigurnosne politike (ZVSP) želi se ostvariti postupno približavanje, uključujući u području Zajedničke sigurnosne i obrambene politike (ZSOP). Njima se posebice obuhvaćaju pitanja sprečavanja sukoba i upravljanja krizama, regionalne stabilnosti, razoružanja, neširenja naoružanja, kontrole oružja i kontrole izvoza. Suradnja u tom području temeljit će se na zajedničkim vrijednostima i obostranim interesima, a njezin cilj bit će veća usklađenost i učinkovitost politike s pomoću bilateralnih, međunarodnih i regionalnih foruma. Ona će uključivati rad u cilju:
            
            
               Kratkoročni prioriteti:
            
            
               potpisivanja sporazuma između Europske unije i Moldove o sigurnosnim postupcima za razmjenu povjerljivih informacija.
            
            
               Srednjoročni prioriteti:
            
            
               nastavka promicanja mirnog rješavanja sukoba te međunarodne stabilnosti i sigurnosti na temelju učinkovitog multilateralizma;
            
            
               razvoja suradnje u pogledu sankcija EU-a;
            
            
               promicanja poštovanja načela suverenosti i teritorijalne cjelovitosti, nepovredivosti granica i neovisnosti, kako je utvrđeno u Povelji UN-a i Helsinškom završnom aktu OESS-a;
            
            
               jačanja praktične suradnje u sprečavanju sukoba i upravljanju krizama olakšavajući sudjelovanje Moldove u civilnim i vojnim operacijama upravljanja krizama pod vodstvom EU-a te omogućivanja aktivnosti savjetovanja i osposobljavanja u području ZSOP-a (na temelju Okvirnog sporazuma o sudjelovanju koji je na snazi od 1. srpnja 2013. i multilateralnog okvira radne skupine Istočnog partnerstva o ZSOP-u).
            
            
               Terorizam, neširenje oružja za masovno uništenje i nezakonit izvoz oružja
            
            
               Kratkoročni prioriteti:
            
            
               razmjene informacija o terorističkim organizacijama, skupinama, njihovim aktivnostima i njihovim mrežama podrške u skladu s međunarodnim pravom i zakonodavstvom koje su donijele stranke, uključujući preko sporazuma o operativnoj i strateškoj suradnji između Moldove i Europola;
            
            
               jamčenja da se zakon o borbi protiv terorizma temelji na ljudskim pravima i da ga preispituje Venecijanska komisija;
            
            
               suradnje na carinskoj kontroli temeljenoj na procjeni rizika kako bi se zajamčila sigurnost robe koja se uvozi, izvozi ili je u provozu;
            
            
               pomoći u sprečavanju terorizma.
            
            
         
         
            
               Srednjoročni prioriteti:
            
            
               suradnje u cilju jačanja međunarodnog konsenzusa o borbi protiv terorizma utemeljenoj na ljudskim pravima, uključujući o pravnoj definiciji terorističkih činova;
            
            
               nastavka poboljšanja nacionalnog zakonodavnog i regulatornog okvira u području borbe protiv terorizma, osobito u skladu s mjerodavnim konvencijama UN-a i Vijeća Europe, kao što su Konvencija Vijeća Europe o sprječavanju terorizma (CETS 196) iz 2005. godine i njezin Dodatni protokol te Konvencija Vijeća Europe o pranju, traganju, privremenom oduzimanju i oduzimanju prihoda stečenoga kaznenim djelom i o financiranju terorizma (CETS 198);
            
            
               snažnijeg usmjeravanja na razumijevanje i rješavanje pitanja pokretača radikalizacije i čimbenika koji pogoduju nasilnom ekstremizmu;
            
            
               istraživanja mogućnosti za suradnju, uključujući u pogledu izgradnje kapaciteta, u području zrakoplovne sigurnosti (uključujući zračne luke) i zaštite lakih meta;
            
            
               razrade načina suradnje u borbi protiv trgovine oružjem i uništavanju zaliha;
            
            
               razrade načina suradnje i razmjene informacija o otkrivanju i praćenju nezakonitog oružja;
            
            
               suradnje i doprinosa u borbi protiv širenja oružja za masovno uništenje i povezanih materijala, kao i načina njihove isporuke, potpunim ispunjenjem i nacionalnom provedbom postojećih obveza stranaka na temelju međunarodnih ugovora i sporazuma o razoružanju i neširenju te ostalih relevantnih međunarodnih obveza;
            
            
               uspostave učinkovitog sustava nacionalnih kontrola izvoza i provoza robe povezane s oružjem za masovno uništenje, uključujući kontrolu krajnjeg korištenja oružja za masovno uništenje na tehnologijama dvojne namjene, s učinkovitim sankcijama za kršenje kontrola izvoza;
            
            
               rješavanja pitanja nezakonite trgovine malim i lakim oružjem, uključujući streljiva za njih, na temelju postojećih međunarodnih sporazuma i rezolucija Vijeća sigurnosti UN-a te obveza iz drugih međunarodnih instrumenata primjenjivih u tom području;
            
            
               nastavka suradnje u području nadzora izvoza konvencionalnog oružja u svjetlu zajedničkog stajališta EU-a o nadzoru izvoza vojne tehnologije i opreme.
            
            
            
               Pridnjestrovski sukob
            
            
               Srednjoročni prioriteti:
            
            
               održavanja funkcionalnosti svih postojećih platformi za dijalog i formata za pregovore u cilju utvrđivanja održivih rješenja za probleme s kojima se ljudi suočavaju na objema obalama rijeke Dnjestar te sveobuhvatnog i mirnog rješavanja pridnjestrovskog sukoba na temelju suvereniteta i teritorijalne cjelovitosti Moldove unutar njezinih međunarodno priznatih granica s posebnim pravnim statusom za pridnjestrovsku regiju;
            
            
               razrade poboljšane vizije rješavanja pridnjestrovskog sukoba kojom bi se predložila privlačna i uzajamno prihvatljiva zajednička budućnost za obje strane u ponovno integriranoj zemlji; 
            
            
               održavanja učinkovite suradnje između EU-a i Moldove u pogledu rješavanja pridnjestrovskog sukoba te promicanja mjera za izgradnju povjerenja u okviru dogovorenih formata, uključujući savjetovanja o planovima za razdoblje nakon okončanja sukoba;
            
            
               jačanja dijaloga u cilju pokazivanja koristi Sporazuma o pridruživanju te jamčenja njegove primjenjivosti na cijelom državnom području Moldove, poduzimajući istodobno mjere za legalizaciju aktivnosti gospodarskih subjekata na lijevoj obali rijeke Dnjestar; 
            
            
               nastavka konstruktivnog dijaloga sa svim relevantnim dionicima u vezi sa stanjem u središnjem (pridnjestrovskom) dijelu moldovsko-ukrajinske granice.
            
            
         
         
            
               Međunarodni kazneni sud
            
            
               Kratkoročni prioriteti:
            
            
               provedbe Rimskog statuta Međunarodnog kaznenog suda i s njim povezanih instrumenata, vodeći računa o očuvanju njegova integriteta.
            
            
               2.4.
                     Suradnja u pogledu slobode, sigurnosti i pravde
            
            
            
               Očekuje se da će Moldova stalno ispunjavati zahtjeve navedene u četirima blokovima Akcijskog plana za liberalizaciju viznog režima od 16. prosinca 2010. Učinkovita i održiva provedba svih ciljeva koji se nalaze u tom akcijskom planu, uključujući one u bloku 3. (Javni red i sigurnost), ključna je za održavanje bezviznog režima s EU-om. U skladu s revidiranim mehanizmom suspenzije izuzeća od obveze posjedovanja vize
                  1
               , putovanje bez vize može se suspendirati ako se ne ispunjava jedan ili više mjerila. U slučaju opravdane zabrinutosti u vezi s izvršenjem konkretnih ciljeva akcijskog plana Moldova će na zahtjev pružiti Europskoj uniji informacije.  
            
            
               Nadalje, stranke propisno primaju na znanje preporuke dobivene nakon misija stručnog pregleda organiziranih 2015. i 2016. godine u cilju procjene sektora pravosuđa, borbe protiv korupcije i suzbijanja pranja novca u Moldovi. U tom se pogledu Moldova obvezuje iskoristiti te preporuke, zajedno s drugim preporukama EU-a te drugim preporukama međunarodnih organizacija, za razradu dokumenata politike za razdoblje nakon 2016. u području pravosuđa i borbe protiv korupcije te dokumenata politike za razdoblje nakon 2017. u području suzbijanja pranja novca.  
            
            
               Stranke će nadalje surađivati u sljedećim područjima:
            
            
               Zaštita osobnih podataka
            
            
               Srednjoročni prioriteti:
            
            
               nastavak usklađivanja nacionalnog pravnog okvira u području zaštite osobnih podataka s pravom EU-a, s posebnim naglaskom na Uredbi 2016/679 (Opća uredba o zaštiti podataka);
            
            
               nastavak provedbe pravnog okvira o zaštiti osobnih podataka u svim sektorima kako bi se zajamčila visoka razina zaštite podataka u skladu s europskim instrumentima i standardima;
            
            
               nastavak jačanja izgradnje kapaciteta Nacionalnog centra za zaštitu osobnih podataka.
            
            
               
            
               Borba protiv organiziranog kriminala
            
            
               Kratkoročni prioriteti:
            
            
               definiranje i jasna podjela u pogledu toga koje su nadležnosti i ovlasti policije koje se moraju provesti u svrhu prikupljanja obavještajnih podataka te prikupljanja i uporabe (forenzičkih) dokaza;
            
            
               stvaranje i učinkovito poboljšanje sustava za financijske istrage koji je usmjeren na traganje, privremeno oduzimanje i oduzimanje imovine stečene organiziranim kriminalom.
            
            
               Srednjoročni prioriteti:
            
            
               provedba koncepta policijskih aktivnosti koje se temelje na obavještajnim podacima, koja zahtijeva dobro razvijen sustav analize rizika i prijetnji te upravljanja njima (metodologija Europola primijenjena u kontekstu njegove procjene prijetnje teškog i organiziranog kriminala). Uključivanje razvoja policijskih aktivnosti u zajednici i uporaba posebnih sredstava za istragu;
            
         
         
            
               suradnja u cilju jamčenja postupne i šire uporabe mjerodavnih alata i usluga Interpola.
            
            
               Reforma policije
            
            
               Kratkoročni prioriteti:
            
            
               dovršetak uspostave odgovorne, pouzdane i djelotvorne policijske organizacije koja je sastavni dio Ministarstva unutarnjih poslova. Političko vodstvo Ministarstva bit će ograničeno na uspostavljanje strateških prioriteta policijskih snaga i širokih politika.  U pogledu operativnih aktivnosti policijskih snaga neće postojati pravo izdavanja sudskog naloga (ni pozitivnog ni negativnog);
            
            
               jačanje odgovornosti i osnaživanje neovisnosti policije;
            
            
               osnivanje neovisnog tijela (npr. parlamentarna Komisija) koje se na odgovarajući način bavi strukturnim slabostima policije (slučajevi nasilja, prijevare, korupcije i sl. u policiji).
            
            
               Srednjoročni prioriteti:
            
            
               nastavak provedbe strategije za razvoj policije u razdoblju 2016. – 2020., s posebnim naglaskom na osuvremenjivanju (a) upravljanja ljudskim resursima, (b) tehnika upravljanja i (c) operativnih sposobnosti policijskih snaga (poštovanje temeljnih ljudskih prava u postupanju s pritvorenicima policije, razvoj učinkovitih odnosa s javnosti, ažuriranje njezina okruženja informacijsko-komunikacijskih tehnologija, poboljšanje kapaciteta za istrage na mjestu zločina i daljnji razvoj njezine strategije za borbu protiv korupcije);
            
            
            
               donošenje razvojne strategije za postrojbe karabinjera i jamčenje napretka u provedbi te strategije;
            
            
            
               uspostava učinkovitog sustava zaštite svjedoka (specijalizirana jedinica) i nuđenje potrebnih jamstava svjedocima da će biti zaštićeni od zastrašivanja i fizičkih prijetnji;
            
            
               promicanje kulture integriteta i etičkih vrijednosti u Ministarstvu unutarnjih poslova i policiji. Razrada propisa i standarda ponašanja kako bi se spriječili i učinkovito sankcionirali prijestupi policije. Uspostava alata za procjenu djelotvornosti i učinkovitosti policijskih aktivnosti;
            
            
               osnivanje zajedničkog centra za osposobljavanje u području provedbe zakona kako bi se zajamčilo prikladno osnovno osposobljavanje i osposobljavanje specijalizirano za tu službu, uključujući, po potrebi, visokospecijalizirano osposobljavanje. Na temelju radnog dogovora iz 2012. godine između Moldove i Europske policijske akademije (CEPOL) zajednički centar za osposobljavanje u području provedbe zakona razvit će blizak operacijski odnos s CEPOL-om;
            
            
               poboljšanje uvjeta pritvora u policiji;
            
            
               povećanje sposobnosti brze reakcije.
            
            
               
            
               Policijska suradnja i baze podataka
            
            
               Kratkoročni prioriteti:
            
            
               daljnji razvoj automatizirane centralizirane baze podataka u istragama i kaznenom progonu (nacionalni sustavi upravljanja e-predmetima) kako bi se izbjegao rizik od preklapanja kaznenih predmeta i nepodudaranja predmeta koji često imaju velik zemljopisni ili čak međunarodni opseg. U idealnom slučaju takvim bi sustavom bili obuhvaćeni svi aspekti lanca istraga / kaznenog progona, uključujući informacije o povratu, zamrzavanju i oduzimanju imovine;
            
         
         
            
               daljnje poboljšanje nacionalnog statističkog instrumenta koji služi za mjerenje stope zločina i stope rješavanja predmeta. Trebao bi se učinkovito upotrebljavati kao alat za upravljanje u razvoju novih prioriteta politike. 
            
            
               Srednjoročni prioriteti:
            
            
               jamčenje da u jedinstvenoj administrativnoj strukturi (jedinstvena kontaktna točka) središnje jedinice za međunarodnu policijsku suradnju (nacionalna jedinica Europola, ured SIRENE, nacionalni središnji ured Interpola) imaju pristup mjerodavnim nacionalnim i međunarodnim bazama podataka;
            
            
               osnaživanje suradnje i razmjene podataka između Moldove i Europola (kvalitativno i kvantitativno) u predmetima prekograničnog kriminala.
            
            
            
               Rješavanje pitanja nedopuštenih droga
            
            
               Kratkoročni prioriteti:
            
            
               sudjelovanje u europskoj informacijskoj mreži o drogama i ovisnosti o drogama (Reitox) Europskog centra za praćenje droga i ovisnosti o drogama (EMCDDA) i na sastancima stručnjaka koje organizira EMCDDA;
            
            
               provedba jasne dodjele zadaća i usklađivanje između tijela nadležnih za smanjenje potražnje za drogom te između tijela uključenih u smanjenje ponude droge.
            
            
               Srednjoročni prioriteti:
            
            
               proširenje usklađenosti na sve aspekte politike u području droga, uključujući društveni aspekt i aspekt javnog zdravlja, mjere provedbe, međunarodnu suradnju i politiku mladih; 
            
            
                odobravanje i provedba Nacionalnog akcijskog plana 2017. – 2018. za provedbu Nacionalne strategije za suzbijanje droga za razdoblje 2011. – 2018.
            
            
               Trgovanje ljudima
            
            
               odobravanje i provedba Nacionalne strategije za sprečavanje i borbu protiv trgovanja ljudima za razdoblje 2017. – 2022., kojom će biti obuhvaćen i nacionalni sustav upućivanja;
            
            
               dodatno usmjeravanje protoka informacija poboljšanjem komunikacije i suradnje između Europola i moldovskih nacionalnih multidisciplinarnih jedinica za provedbu zakona te među moldovskim multidisciplinarnim jedinicama za provedbu zakona;
            
            
               jamčenje izgradnje kapaciteta u institucijama za provedbu zakona kako bi se zajamčila suradnja s agencijama EU-a u sprečavanju i borbi protiv trgovanja ljudima.
            
            
            
               Borba protiv seksualnog zlostavljanja i seksualnog iskorištavanja djece
            
            
               jačanje kapaciteta mjerodavne istražne jedinice kako bi se pokušalo identificirati djecu žrtve seksualnog zlostavljanja, posebno dječje pornografije;
            
            
               uspostava struktura za provođenje pojedinačne procjene svakog konkretnog djeteta žrtve seksualnog zlostavljanja u cilju uspostave posebne pomoći i podrške; 
            
         
         
            
               imenovanje posebnog predstavnika za djecu žrtve seksualnog zlostavljanja ako su nositelji roditeljske odgovornosti isključeni iz kaznenog postupka zbog sukoba interesa ili ako dijete nema pratnju ili je odvojeno od svoje obitelji; 
            
            
               omogućivanje pristupa odgovarajućim interventnim mjerama ili programima za upravljanje pojedinačnim rizikom povezanim sa svim prijestupnicima osuđenima za seksualno zlostavljanje ili iskorištavanje djece. 
            
            
            
               
            
               Borba protiv kibernetičkog kriminala
            
            
               Kratkoročni prioriteti:
            
            
               jačanje suradnje s centrom EC3 Europola.
            
            
            
               Srednjoročni prioriteti:
            
            
               ulaganje u izgradnju kapaciteta (uključujući tijela u području kaznenog pravosuđa), znanje i iskustvo te specijaliziranost u borbi protiv kibernetičkog kriminala, uzimajući u obzir i povezanost s rješavanjem hibridnih prijetnji (mjere prilagođene kibernetičkom kriminalu, bilateralni programi pravosuđa/policije);
            
            
               jačanje suradnje u cilju borbe protiv kibernetičkog kriminala i seksualnog iskorištavanja djece usklađivanjem prioriteta i usmjeravanjem komunikacije;
            
            
               istraživanje mogućnosti suradnje posebno u pogledu zaštite ključnih infrastruktura;
            
            
               jačanje suradnje u svrhu poboljšanja otpornosti i pripravnosti na kibernetičke napade; osnivanje timova za hitne računalne intervencije (CERT-ovi), olakšavanje razvoja nacionalne strategije za kibernetičku sigurnost, promicanje javno-privatnih partnerstava;
            
            
               suradnja u cilju jamčenja provedbe mjera OESS-a za izgradnju povjerenja u kibernetičkom području kojima se želi povećati transparentnost i suradnja na regionalnoj i podregionalnoj razini,
            
            
               provedba Konvencije iz Budimpešte, posebno u pogledu postupovnog prava u svrhu unutarnjih istraga, javno-privatne suradnje i međunarodne suradnje. 
            
            
               Sprečavanje i borba protiv korupcije i sukoba interesa
            
            
               Kratkoročni prioriteti:
            
            
               donošenje zakona o integritetu kojim se obuhvaća sektor javne uprave u savjetovanju s organizacijama civilnog društva;
            
            
            
               provedba zakona kojim se od svih mjerodavnih službenika zahtijeva da objave imovinsku karticu i prijave moguće sukobe interesa te jamčenje učinkovite provedbe postupka provedbe zakona. Ispravnost sadržaja imovinskih kartica / potencijalnih sukoba interesa treba procijeniti Nacionalno tijelo za integritet, a povezanu kaznenu istragu treba provoditi Nacionalni antikorupcijski centar. Procjene bi trebalo rangirati na odgovarajući način, ponajprije s naglaskom na imovinskim karticama visokopozicioniranih osoba, uključujući suce i tužitelje;
            
         
         
            
            
               jamčenje dostatnih popratnih mjera u pogledu sumnjivih imovinskih kartica i sustavno primjenjivanje sankcija (kazne, disciplinske mjere i ostalo) u slučaju imovinskih kartica s lažnim podacima i zakašnjelih imovinskih kartica ili njihova nepodnošenja. Službena osoba mora snositi teret dokazivanja podrijetla novca ili imovine.  Daljnje objavljivanje imovinskih kartica;
            
            
            
               donošenje zakona o razmjernim odvraćajućim sankcijama za korupciju te o ograničavanju imuniteta u kaznenim i upravnim postupcima;
            
            
            
               donošenje nove strategije protiv korupcije i početak njezine provedbe kao strateškog instrumenta izrađenog u cilju sprečavanja i smanjenja korupcije u skladu s vrijednostima i standardima EU-a. Jačanje kapaciteta skupine za praćenje provedbe nacionalne strategije za borbu protiv korupcije bliskom suradnjom parlamenta i civilnog društva;
            
            
            
               jamčenje učinkovite suradnje s relevantnim institucijama i tijelima EU-a i pružanje pomoći, uključujući Europski ured za borbu protiv prijevara (OLAF) za terenske provjere i inspekcije u vezi s upravljanjem i nadzorom nad fondovima EU-a, koje bi trebalo osigurati u skladu s primjenjivim pravilima i postupcima. 
            
            
            
               Srednjoročni prioriteti:
            
            
               poboljšanje mehanizma za usklađivanje i suradnju u borbi protiv korupcije među agencijama za borbu protiv korupcije, kao što su Nacionalni antikorupcijski centar, Nacionalno tijelo za integritet, glavni tužitelj, unutarnja služba za zaštitu i borbu protiv korupcije Ministarstva unutarnjih poslova te obavještajna i sigurnosna služba;
            
            
            
               uspostavljanje učinkovitog mehanizma za usklađivanje u području borbe protiv korupcije, pranja novca i financiranja terorizma u javnoj upravi na državnoj razini;
            
            
            
               razvijanje transparentnih mehanizama temeljenih na zaslugama i stručnosti za imenovanje članova vijeća za integritet, inspektora za upravljanje i integritet Nacionalnog tijela za integritet kako bi se zajamčilo da je Nacionalno tijelo za integritet neovisno i nije ni pod kakvim političkim utjecajem. Jamčenje da Nacionalno tijelo za integritet ima pristup potrebnim registrima, uključujući sve državne i privatne zapise, kako bi se osigurala učinkovita provjera bogatstva i osobnih interesa. Jamčenje zastupljenosti civilnog društva u vijeću za integritet;
            
            
            
               jačanje uloge Nacionalnog antikorupcijskog centra u borbi protiv korupcije u cilju postizanja konkretnih rezultata. Jamčenje da ima dovoljan proračun i dovoljno osoblja, jasne odgovornosti, dovoljno kompetencija i potrebnu autonomiju te da je zaštićen od nedopuštenih političkih utjecaja i da dobro surađuje s drugim institucijama za provedbu zakona uključenim u borbu protiv korupcije, posebno antikorupcijskim uredom tužiteljstva; 
            
            
            
               nastavak podizanja razine svijesti o različitim oblicima i vrstama korupcije i o tome kako se mogu spriječiti. Potrebno je redovito provoditi informativne kampanje. Komunikacijski alati i strategije prilagođavat će se onima na koje se odnose i njihov će se učinak redovito ocjenjivati;
            
            
         
         
            
               poboljšanje sustava za istrage i kazneni progon visokopozicioniranih službenika za slučajeve korupcije, jamčeći transparentnost i nepristranost sudskih postupaka stvaranjem, među ostalim, uvjeta za otvoreno medijsko izvješćivanje. U tom pogledu ograničavanje opsega rada antikorupcijskog ureda tužiteljstva na korupciju na visokoj razini i jačanje njegovih kapaciteta u borbi protiv korupcije na visokoj razini;
            
            
               postizanje konkretnijih rezultata u borbi protiv korupcije poboljšanjem rezultata tijela koja se bore protiv korupcije učinkovitijim sankcijama i stvarnim kaznama, koje se osobito izriču visokopozicioniranim službenicima;
            
            
               razvijanje i poboljšavanje sveobuhvatnog i usklađenog zakonodavnog okvira za promicanje integriteta u javnom sektoru;
            
            
               temeljita istraga bankovnih prijevara u cilju povrata preusmjerenog novca i redovito izvješćivanje o napretku u istragama na transparentan način;
            
            
               dijeljenje izvješća Krolla o drugoj fazi s EU-om;
            
            
               jamčenje međusobnog djelovanja sustava e-integriteta sa svim državnim i privatnim zapisima potrebnima za učinkovitu provjeru imovine i osobnih interesa;
            
            
               jamčenje postupnog prijelaza na podnošenje imovinskih kartica putem interneta;
            
            
               jačanje sustava povremenih antikorupcijskih samoprocjena.
            
            
               Suzbijanje pranja novca i borba protiv financiranja terorizma te borba protiv financijskog kriminala
            
            
               Kratkoročni prioriteti:
            
            
               usklađivanje zakonodavstva s četvrtom direktivom o pranju novca i financiranju terorizma;
            
            
            
               jamčenje da su novo zakonodavstvo o liberalizaciji kapitala i fiskalnim poticajima te izmjene i dovršenje zakonodavnih akata u skladu s obvezama Moldove u okviru Sporazuma o pridruživanju;
            
            
            
               povećanje tehničkih i operativnih kapaciteta financijsko-obavještajne jedinice u cilju učinkovite provedbe svih zadaća u području suzbijanja pranja novca i borbe protiv financiranja terorizma, posebno u području poboljšanja financijsko-obavještajnih podataka;
            
            
            
               financijsko-obavještajna jedinica trebala bi sve više i proaktivno rješavati pitanja navodnog pranja novca i financiranja terorizma, počevši od onih tijela koja imaju obvezu izvješćivanja i koja sustavno izvješćuju o sumnjivim transakcijama, što bi se trebalo sankcionirati ako se takvi događaji ne prijave;
            
            
               jačanje sustava preventivnog zamrzavanja sredstava davanjem ovlasti mjerodavnim subjektima za izvješćivanje da obustave sumnjive financijske transakcije;
            
            
               osnivanje nacionalne službe za povrat imovine koja pojačanom suradnjom promiče najbrže moguće praćenje imovine stečene kaznenim djelima u cijelom EU-u.
            
            
                Srednjoročni prioriteti:
            
         
         
            
               provedba glavne politike/strategije za financijski kriminal i financijske istrage kojom se obuhvaćaju sva mjerodavna tijela, uključujući tužiteljstvo, u cilju ubrzavanja složenih i dugotrajnih istraga u području financijskog kriminala. Uključivanje u strategiju pojma financijskih istraga i policijskih aktivnosti koje se temelje na obavještajnim podacima kako bi se omogućile proaktivne mjere provedbe na temelju analize podataka;
            
            
               jačanje i provedba čvrstog zakonodavnog okvira za suzbijanje pranja novca i borbu protiv financiranja terorizma koji je u skladu s rezolucijama Vijeća sigurnosti UN-a i preporukama Radne skupine za financijske aktivnosti (FATF) te rezultatima uzajamnih evaluacija u okviru Moneyvala;
            
            
               provedba pouzdanog i ambicioznog zakonodavstva u području privremenog oduzimanja i oduzimanja imovine koje nadilazi najmanje standarde uspostavljene na razini EU-a te prema tome uključuje npr. odredbe o oduzimanju bez presude (ili građanskom oduzimanju);
            
            
               poboljšanje operativne suradnje u pogledu oduzimanja imovine, povrata imovine i upravljanja imovinom učinkovitom komunikacijom i razmjenom primjera najbolje prakse između ureda Moldove za povrat imovine i EU-a;
            
            
               poboljšanje operativne suradnje između financijsko-obavještajnih, policijskih, financijsko-inspekcijskih, poreznih i carinskih službi i jedinica interoperabilnošću i razmjenom podataka (primjerice, na temelju prilagođenih sporazuma o razmjeni podataka). Potrebno je imenovati službenike za vezu između tih službi kako bi se olakšala operativna suradnja. Moglo bi se razmotriti privremene razmjene zaposlenika u svrhu osposobljavanja;
            
            
               u suradnji sa zajedničkim centrom za osposobljavanje u području provedbe zakona (usp. Supra)) uspostavljanje programa za osposobljavanje s jasnim postupkom akreditacije za istražitelje i analitičare u području financijskog kriminala te omogućavanje kolegama iz drugih područja da sudjeluju u osposobljavanju o financijskim istragama i poticanje na to. Važnost financijskih istraga trebala bi se propisno odražavati u osposobljavanju istražitelja, tužitelja i sudaca;
            
            
               razvoj smjernica i uputa za tijela koja imaju obvezu izvješćivanja i koja sustavno izvješćuju o sumnjivim transakcijama kako bi se povećala učinkovitost provedbe nacionalnog zakonodavstva u području suzbijanja pranja novca i borbe protiv financiranja terorizma.
            
            
            
               Suradnja u području migracija, azila i upravljanja granicama
            
            
               Migracije i azil
            
            
               Kratkoročni prioriteti:
            
            
               nastavak provedbe sporazuma o ponovnom prihvatu između EU-a i Moldove te daljnje pružanje pomoći reintegraciji građana Moldove;
            
            
               nastavak pružanja informacija u cilju objašnjavanja prava i obveza koji se odnose na putovanje bez vize, uključujući informacije o propisima kojima se uređuje pristup tržištu rada EU-a (uključujući putem portala EU-a za imigraciju), okviru EU-a u pogledu zakonite migracije (direktive o uvjetima za ulazak i boravak određenih kategorija državljana trećih zemalja) i odgovornosti za zlouporabu prava u okviru bezviznog režima te pravima i obvezama koji se odnose na zdravstvene sustave država članica EU-a;
            
            
               nastavak razvoja praktične suradnje u okviru partnerstva za mobilnost između EU-a i Moldove.
            
            
               Srednjoročni prioriteti:
            
            
               promicanje i jačanje suradnje u okviru partnerstva za mobilnost između EU-a i Moldove aktivnim sudjelovanjem država članica EU-a, s posebnim naglaskom na migracijama i razvoju;
            
            
               jačanje postojeće infrastrukture (uključujući pritvore) i kadrova u nadležnim tijelima kako bi se zajamčio učinkovit povratak državljana trećih zemalja koji nezakonito borave na državnom području Moldove i/ili prolaze kroz njega te kako bi se zajamčilo poštovanje ljudskih prava imigranata u administrativnom pritvoru i razvio okvir za integraciju;
            
            
               jačanje aktivnosti Ureda za migracije i azil kao glavnog sudionika u računovodstvenom sustavu i upravljanju migracijskim tokovima na sljedeće načine: (1) jačanjem pravnog okvira, uvjeta prihvata i  dokumentacije koja se odnosi na strance, (2) jačanjem regionalnih službi u borbi protiv nezakonitog boravka stranaca i njihovu brojanju, (3) poboljšanjem infrastrukture i dodjelom potrebnih financijskih i ljudskih resursa;
            
            
               nastavak jačanja sustava prikupljanja i analize podataka o migracijskim tokovima i azilu ažuriranjem proširenog migracijskog profila i nastavak izrade izvješća o evaluaciji i analizi rizika u pogledu migracija i azila;
            
            
               nastavak učinkovite provedbe zakonodavstva o azilu, kojim se pruža stabilan okvir za zaštitu onih kojima je potrebna međunarodna zaštita, jačanjem infrastrukture centra za smještaj;
            
         
         
            
               osposobljavanje javnih službenika, zaposlenika Ministarstva unutarnjih poslova, sudaca u području azila i migracija;
            
            
               nastavak integriranog pristupa u području dijaspore i učvršćivanje kapaciteta nacionalnih i lokalnih tijela u pogledu pitanja povezanih s dijasporom;
            
            
               razvoj učinkovitijih načina promicanja kružne migracije.
            
            
            
               Upravljanje granicama
            
            
               Kratkoročni prioriteti:
            
            
               daljnje jačanje upravljanja granicama i održavanje visoke kvalitete graničnih kontrola i nadzora nad granicama te proširenje i unapređenje fiksne i mobilne infrastrukture za videonadzor;
            
            
               osnaživanje zajedničkog upravljanja granicama na granici EU-a i Moldove.
            
            
               Srednjoročni prioriteti:
            
            
               nastavak pružanja odgovarajuće infrastrukture, tehničke opreme, IT sustava te financijskih i ljudskih resursa, u skladu sa strategijom Moldove za integrirano upravljanje granicama (IBM) i povezanim akcijskim planom;
            
            
               nastavak jačanja suradnje u upravljanju granicama s Agencijom za europsku graničnu i obalnu stražu (Frontex);
            
            
               provedba inicijativa prekogranične suradnje i učvršćivanje suradnje s državama članicama EU-a kako bi se pridonijelo obogaćivanju i proširenju zajedničke obavještajne slike predgraničnog područja Eurosura kojom upravlja Frontex uspostavom regionalne mreže s Rumunjskom i ostalim zemljama regije;
            
            
               poboljšanje slike stanja na nacionalnoj i lokalnoj razini jačanjem analize rizika, analize informacija i razmjene informacija s nacionalnim i međunarodnim partnerima.
               
            
               Pravna suradnja
            
            
               Srednjoročni prioriteti:
            
            
               osnaživanje suradnje između Moldove i Eurojusta (kvalitativno i kvantitativno) u predmetima prekograničnog kriminala;
            
            
               nastavak jačanja pravosudne suradnje u građanskim i trgovačkim stvarima na sljedeće načine:
            
            
               –pristupanjem multilateralnim konvencijama o pravosudnoj suradnji u građanskim stvarima i njihovom provedbom, posebno Konvencije o izvođenju dokaza u inozemstvu u građanskim ili trgovačkim stvarima iz 1970. godine;
            
            
               –pristupanjem multilateralnim konvencijama o zaštiti djece i njihovom provedbom, posebno konvencija Haške konferencije o međunarodnom privatnom pravu u području obiteljskog prava;
            
            
               –pripremanjem terena za pristupanje Konvenciji o nadležnosti, mjerodavnom pravu, priznanju, izvršenju i suradnji u svezi s roditeljskom odgovornosti i mjerama za zaštitu djece iz 1996. godine i njezinu provedbu, posebno procjenom nacionalnih kapaciteta i resursa;
            
         
         
            
               jačanje pravosudne suradnje u kaznenim stvarima pristupanjem relevantnim konvencijama i njihovom provedbom, osobito konvencija Vijeća Europe.
            
            
               2.5.
                     Trgovina i pitanja povezana s trgovinom (DCFTA)
            
            
            
               Područje produbljene i sveobuhvatne slobodne trgovine čini velik dio Sporazuma o pridruživanju. Stoga se očekuje da će provedbi tog dijela, koji se nalazi u Glavi V. Sporazuma (Trgovina i pitanja povezana s trgovinom), biti dodijeljena razina prioriteta razmjerna njegovoj važnosti u ukupnom kontekstu Sporazuma o pridruživanju te u okviru odnosa između EU-a i Moldove.  
            
            
               Trgovina robom
            
            
               Stranke će surađivati u cilju provedbe odredbi o pristupu tržištu za robu, uključujući energiju, posebno kroz zajednička savjetovanja u cilju:
            
            
               Kratkoročni prioriteti:
            
            
               dodatnih poboljšanja u području statističkih podataka o trgovačkoj bilanci kako bi stranke mogle ispravno primjenjivati mehanizam za sprečavanje izbjegavanja mjera;
            
            
               suradnje u pogledu provedbe plana za poboljšanje konkurentnosti Moldove;
            
            
               razmjene informacija o razvoju povezanom s pristupom tržištu u Moldovi i njezinoj politici o pristupu tržištu;
            
            
               provedbe mjera za poboljšanje poslovnog okruženja za poslovne subjekte u trgovini.
            
            
               Srednjoročni prioriteti:
            
            
               povećanja izvoznog kapaciteta Moldove, uključujući pokretanjem programa za financijsku i nefinancijsku potporu (bespovratna sredstva) razvoju izvoza pojedinačnih trgovačkih društava; 
            
            
               jačanja suradnje između EU-a i Moldove u postupku pripreme i provedbe zakonodavstva koje može biti potrebno za provedbu odredbi DCFTA-e; 
            
            
               jamčenja usklađenosti s odredbama o energiji povezanima s trgovinom;
            
            
               provedbe izvoznih elemenata za razdoblje 2018. – 2020. iz Nacionalne strategije za privlačenje ulaganja i promicanje izvoza za razdoblje 2016. – 2020., uključujući preispitivanje te strategije sredinom provedbenog razdoblja 2018. godine.
            
            
               Tehnički propisi, standardizacija i povezana infrastruktura
            
            
               Stranke će surađivati kako bi postigle usklađenost s tehničkim propisima EU-a, standardizacijom, mjeriteljstvom, akreditacijom i postupcima procjene sukladnosti te sustavom za nadzor tržišta kako je predviđeno Sporazumom o pridruživanju i, konkretnije, njegovim dijelom o detaljnom i sveobuhvatnom području slobodne trgovine.
            
            
               Pripreme će uključivati rad u cilju:
            
            
               Kratkoročni prioriteti:
            
         
         
            
               razmjene informacija o ispunjavanju obveza usklađivanja nacionalnog zakonodavstva s pravnom stečevinom Unije, kako je navedeno u relevantnim prilozima Sporazumu, i o njegovoj provedbi;
            
            
               jačanja administrativnih kapaciteta mjerodavnih vladinih tijela, institucija i agencija.
            
            
               Srednjoročni prioriteti:
            
            
               razvoja infrastrukture povezane s upravljanjem tehničkim propisima, standardizacijom, mjeriteljstvom, akreditacijom, postupcima procjene sukladnosti i sustavom za nadzor tržišta, uključujući stvaranje nacionalnog informacijskog sustava;
            
            
               razvoja ili poboljšanja suradnje i, po potrebi, stjecanja članstva u odgovarajućim međunarodnim organizacijama i organizacijama EU-a kao što su EURAMET, EA, CEN, CENELEC, ETSI, WELMEC;
            
            
               razmjene informacije o drugim važnim aspektima planova Moldove u području tehničkih prepreka trgovini i primjenjivim vremenskim okvirima;
            
            
               osmišljavanja i provedbe, u suradnji s predstavničkim tijelima privatnog sektora Moldove, detaljne informativne i savjetodavne kampanje/akcije u cilju pružanja pomoći poslovnoj zajednici Moldove kako bi bolje razumjela pravila EU-a o proizvodima i zahtjeve za stavljanje proizvoda na tržište;
            
            
               suradnje u postupku pripreme za Sporazum o ocjeni sukladnosti i prihvaćanju industrijskih proizvoda (ACAA).
            
            
               Sanitarne i fitosanitarne mjere
            
            
               Stranke će surađivati u cilju usklađivanja sanitarnih i fitosanitarnih standarda Moldove za hranu i hranu za životinje, zdravlje bilja te zakonodavstva i prakse koji se odnose na zdravlje i dobrobit životinja sa standardima i zakonodavstvom EU-a, kako je utvrđeno u mjerodavnim prilozima Sporazumu o pridruživanju. Suradnja će uključivati rad u cilju:
            
            
               Kratkoročni prioriteti:
            
            
               pojednostavljenja izdavanja certifikata za uvoz/izvoz poljoprivredno-prehrambenih proizvoda;
            
            
               razvoja i provedbe strategije za sigurnost hrane za razdoblje 2017. – 2022.;
            
            
               jačanja suradnje između Nacionalne agencije za sigurnost hrane i Ministarstva poljoprivrede u cilju pripreme i provedbe zakonodavnih reformi u području sanitarnih i fitosanitarnih mjera;
            
            
               jačanja administrativnih kapaciteta osposobljavanjem osoblja u nadležnim vladinim i izvršnim tijelima i agencijama kako bi se pripremilo i provelo zakonodavstvo u skladu s pravom EU-a;
            
            
               organiziranja informativnih kampanja s povezanim agencijama, poduzećima i nevladinim organizacijama o zahtjevima za pristupanje tržištu EU-a te s civilnim društvom o potrošačkim aspektima sigurnosti hrane i hrane za životinje (RASFF);
            
            
               dobivanja akreditacija svih laboratorija uključenih u službene kontrole, u skladu s međunarodnim standardima, kako bi se ispunili sanitarni i fitosanitarni uvjeti za izvoz te jačanja sigurnosti hrane na unutarnjem tržištu Moldove.
            
            
               Srednjoročni prioriteti:
            
            
               ponovne organizacije i razvoja kapaciteta Nacionalne agencije za sigurnost hrane na temelju odredbi buduće nove strategije za sigurnost hrane za razdoblje 2017. – 2022.; 
            
            
               dovršetka provedbe trenutačne strategije Moldove za sigurnost hrane, s posebnim naglaskom na kvaliteti zakonodavstva i kapacitetu provedbe, te uklanjanja svih vidljivih nedostataka;
            
         
         
            
               usklađivanja nacionalnih zakona s pravnom stečevinom Unije, navedenom u odgovarajućim prilozima Sporazumu, i jamčenja njihove učinkovite primjene i provedbe;
            
            
               daljnjeg poboljšanja infrastrukture i povezanih kapaciteta potrebnih za provedbu zakonodavstva, osobito u pogledu zdravlja životinja, zdravlja bilja, laboratorija za sigurnost hrane i graničnih inspekcijskih postaja, u skladu sa zahtjevima EU-a; 
            
            
               dovršetka rada na uspostavi sustava ranog upozorenja za hranu i hranu za životinje, sigurnost zdravlja životinja i bilja.
            
            
               Carina i olakšavanje trgovine
            
            
               Stranke će surađivati kako bi uskladile zakonodavstvo Moldove s pravom EU-a, carinskom shemom EU-a i međunarodnim standardima navedenima onako kako su definirani u poglavlju 5. i mjerodavnim prilozima Sporazumu o pridruživanju.  Suradnja će uključivati rad u cilju:
            
            
               Kratkoročni prioriteti:
            
            
               usklađivanja zakonodavstva Moldove s Carinskim zakonikom Europske unije; 
            
            
            
               nastavka provedbe strateškog okvira za carinsku suradnju;
            
            
               nastavka osuvremenjivanja carinske službe Moldove i njezine infrastrukture te organizacije osposobljavanja osoblja, osobito kako bi se osnažila kultura bez korupcije usmjerena na usluge;
            
            
               izrade plana za pristupanje Moldove Konvenciji o zajedničkom provoznom postupku i uspostave projektnog tima;
            
            
               jačanja dijaloga o borbi protiv prijevara kako bi se spriječila nezakonita trgovina, uključujući trgovinu trošarinskim proizvodima, osobito povećanom suradnjom u okviru Protokola o uzajamnoj upravnoj pomoći u carinskim stvarima;
            
            
               jamčenja učinkovite provedbe zakonodavstva Moldove o zaštiti oznaka zemljopisnog podrijetla i prava intelektualnog vlasništva te pružanja odgovarajućeg osposobljavanja carinskim službenicima u tom pogledu.
            
            
               Srednjoročni prioriteti:
            
            
               usklađivanja sustava ovlaštenoga gospodarskog subjekta u Moldovi sa sustavom EU-a, s mogućnošću uzajamnog priznavanja;
            
            
               usklađivanja zakonodavstva i uspostavljanja uvjeta za pristupanje Moldove Konvenciji o zajedničkom provoznom postupku;
            
            
               dodatnog pojednostavljenja i osuvremenjivanja carinskih postupaka i jamčenja njihove učinkovite provedbe;
            
            
               suradnje u pogledu carinske kontrole temeljene na procjeni rizika i dijeljenja relevantnih informacija, čime se pridonosi boljem upravljanju rizicima i sigurnosti lanaca opskrbe, olakšavanju zakonite trgovine te sigurnosti uvezene i izvezene robe ili robe u provozu;
            
            
               jačanja postupaka za brzo pristupanje Protokolu Okvirne konvencije WHO-a o nadzoru nad duhanom i njegovu provedbu kako bi se iskorijenila nezakonita trgovina duhanskim proizvodima.
            
            
               Pravila o podrijetlu
            
         
         
            
               Stranke će surađivati u cilju provedbe pravila o podrijetlu utvrđenih u protokolu uz Sporazum o pridruživanju koja proizlaze iz pristupanja Moldove Regionalnoj konvenciji o pan-Euro-Mediteranskim povlaštenim pravilima podrijetla. Suradnja će uključivati rad u cilju:
            
            
               Kratkoročni prioriteti:
            
            
               rasprave i, po potrebi, preispitivanja postojećih postupaka koje carinska služba Moldove primjenjuje pri certificiranju i provjeri podrijetla robe.
            
            
               Srednjoročni prioriteti:
            
            
               pružanja pomoći Moldovi u provedbi njezinih obveza koje proizlaze iz pristupanja Konvenciji;
            
            
               omogućavanja osposobljavanja djelatnika carinske službe Moldove u pogledu certificiranja i provjere povlaštenog podrijetla.
            
            
            
               Poslovni nastan, trgovina uslugama i elektronička trgovina
            
            
               Stranke će nastaviti dijalog o poslovnom nastanu, trgovini uslugama i elektroničkoj trgovini u skladu s mjerodavnim odredbama Sporazuma o pridruživanju. Stranke će provesti obveze u području usluga, kako je određeno u mjerodavnim prilozima Sporazumu o pridruživanju. Suradnja će uključivati rad u cilju:
            
            
               Kratkoročni prioriteti:
            
            
               omogućavanja osposobljavanja i odgovarajućih administrativnih kapaciteta za potrebe usklađivanja zakonodavstva;
            
            
               jamčenja redovite razmjene informacija u pogledu predviđene ili postojeće zakonodavne djelatnosti u područjima odabranima za usklađivanje te vođenja dijaloga o tome;
            
            
               jamčenja da pravni okvir za usluge i poslovni nastan u Moldovi odražava prava i obveze te omogućuje učinkovitu provedbu obveza za pristup tržištu koje proizlaze iz DCFTA-e.
            
            
            
               Tekuća plaćanja i kretanje kapitala
            
            
               Stranke će nastaviti dijalog o kretanju kapitala i plaćanjima, posebno u cilju praćenja usklađenosti sa svim postojećim obvezama Sporazuma o pridruživanju.
            
            
               Javna nabava
            
            
               Stranke će surađivati u pogledu postupka provedbe poglavlja o javnoj nabavi Sporazuma o pridruživanju i povezanih reformi u Moldovi. Suradnja će uključivati rad u cilju:
            
            
               Kratkoročni prioriteti:
            
            
               koordinacije usklađivanja pravnog okvira za javnu nabavu s Europskom komisijom koje provodi Moldova;
            
         
         
            
               pružanja točnih i pravovremenih informacija o razvoju događaja u zakonodavstvu Moldove, posebno za planirano zakonodavno djelovanje koje utječe na politiku javne nabave i njezinu provedbu;
            
            
               donošenja i početka provedbe strategije Moldove za javnu nabavu, stvarajući tako sustav javne nabave koji dobro funkcionira, koji je konkurentan, odgovoran i transparentan te potiče i osigurava povjerenje građana Moldove i međunarodne zajednice u funkciju javne nabave;
            
            
               razvoja potrebnih kompetencija i administrativnih kapaciteta koji potiču povećanu učinkovitost postupaka javne nabave, uključujući one aspekte koji mogu pridonijeti pametnom, održivom i uključivom gospodarskom rastu Moldove;
            
            
               pružanja točnih i pravovremenih informacija o razvoju događaja u zakonodavstvu Moldove, posebno za planirano zakonodavno djelovanje koje utječe na politiku javne nabave i njezinu provedbu.
            
            
               Srednjoročni prioriteti:
            
            
               provedbe strategije Moldove za javnu nabavu;
            
            
               jamčenja nacionalne reforme javne nabave postupnim usklađivanjem s mjerodavnim i ažuriranim pravnim okvirom EU-a te jamčenja njezine odgovarajuće provedbe;
            
            
               razvoja potrebnih kompetencija i administrativnog kapaciteta u tijelima odgovornima za nadgledanje provedbe politike javne nabave;
            
            
               jamčenja da je Državna agencija za rješavanje pritužbi neovisna te ima dostatan administrativni kapacitet za pružanje učinkovitih pravnih lijekova u skladu s mjerodavnim zakonodavstvom EU-a;
            
            
               daljnje provedbe e-javne nabave i poboljšanja funkcionalnosti odgovarajućeg IT alata;
            
            
                usklađivanja sustava pravnih lijekova s europskom pravnom stečevinom u pogledu standarda neovisnosti, poštenja i transparentnosti, što omogućuje brzo i profesionalno rješavanje pritužbi;
            
            
               razmatranja stvaranja centraliziranih tijela za kupnju te jamčenja da sva ugovorna tijela/subjekti imaju odgovarajuće osoblje i potrebne resurse za obavljanje svojih aktivnosti; 
            
            
               uspostave i provedbe zakonodavstva o javnoj nabavi u području komunalnih usluga, koncesija i javno-privatnih partnerstava, u skladu s mjerodavnim zakonodavstvom EU-a.
            
            
            
               Prava intelektualnog vlasništva
            
            
               Stranke će surađivati u cilju usklađivanja zakonodavstva Moldove s pravom EU-a i međunarodnim standardima u pogledu zaštite prava intelektualnog vlasništva, kako je navedeno u Sporazumu o pridruživanju. Suradnja će uključivati rad u cilju:
            
            
               Kratkoročni prioriteti:
            
            
               poduzimanja mjera kako bi se podigla razina svijesti građana u području zaštite intelektualnog vlasništva i jamčenja učinkovitog dijaloga s nositeljima prava;
            
            
               jamčenja odgovarajuće provedbe nacionalnog zakonodavstva i mjerodavnih standarda u tom području te razvoja nadzornih alata za primjenu i provedbu prava intelektualnog vlasništva u skladu sa Sporazumom o pridruživanju.
            
            
               Srednjoročni prioriteti:
            
         
         
            
               jamčenja nositeljima prava iz obiju stranaka odgovarajuće i učinkovite razine zaštite njihovih prava intelektualnog vlasništva i prikladnih mjera za provedbu tih prava;
            
            
               jačanja provedbenog kapaciteta nadležnih vladinih tijela i izvršnih agencija, uključujući carinsku službu Moldove, i redovitog izvješćivanja o stanju administrativnog kapaciteta;
            
            
               jamčenja postojanja odgovarajućeg pravnog okvira kako bi se zajamčio pristup pravdi nositeljima prava te dostupnost i učinkovita provedba sankcija;
            
            
               konsolidiranja mjerodavnih institucijskih struktura te Državne agencije za intelektualno vlasništvo i udruga za kolektivno ostvarivanje prava; jačanja suradnje s tijelima iz trećih zemalja, organizacijama za kolektivno upravljanje i sektorskim udruženjima;
            
            
               provedbe standarda koji čine sastavni dio Direktive 2004/48/EZ o provedbi prava i Uredbe (EU) br. 608/2013 Europskog parlamenta i Vijeća od 12. lipnja 2013. o carinskoj provedbi prava intelektualnog vlasništva;
            
            
               poduzimanja učinkovitih mjera protiv krivotvorenja i piratstva te jamčenja učinkovite provedbe izvršnog zakonodavstva i sankcija za povredu prava intelektualnog vlasništva na temelju nacionalne strategije u području prava intelektualnog vlasništva do 2020. godine te izrade redovitih izvješća na temelju konkretnih i mjerljivih ciljeva i podataka.
            
            
               Tržišno natjecanje
            
            
               Stranke će surađivati u cilju provedbe poglavlja o tržišnom natjecanju iz Sporazuma o pridruživanju i povezanih reformi. Suradnja će uključivati rad u cilju:
            
            
               Srednjoročni prioriteti:
            
            
               jamčenja da institucijski okvir Moldove i njegov administrativni kapacitet jamče učinkovitu provedbu zakonodavstva o tržišnom natjecanju na nepristran način i jednake uvjete za sve gospodarske subjekte;
            
            
               jačanja dijaloga o iskustvu u provođenju zakonodavstva u tom području te o drugim zakonodavnim kretanjima povezanima s tržišnim natjecanjem, uključujući omogućavanjem osposobljavanja za djelatnike nadležnih tijela i ad hoc savjetima stručnjaka o općoj provedbi pravila o državnim potporama.
            
            
            
               Transparentnost
            
            
               Stranke će posebnu pozornost posvetiti radu u cilju:
            
            
               Kratkoročni prioriteti:
            
            
               razvoja vladine komunikacijske strategije i definiranja ključnih tema za usmjeravanje komunikacijskih nastojanja uprave;
            
            
               jačanja sposobnosti vladina ureda za komunikacije u području strateškog planiranja;
            
            
               rasprave o najboljim praksama i iskustvima transparentne izrade politika, posebno uključivanjem civilnog društva u politički dijalog;
            
            
               razmjene informacija i pružanja odgovarajućeg osposobljavanja, uključujući o mehanizmima komunikacije i savjetovanjima s dionicima;
            
            
               održavanja seminara i drugih događaja za širu javnost u cilju objašnjenja provedbe Sporazuma o pridruživanju i postupka usklađivanja.
            
         
         
            
               Srednjoročni prioriteti:
            
            
               poštovanja obveza o transparentnosti u donošenju politika povezanih s trgovinom te razmatranja potrebnih mehanizama koje će možda trebati uspostaviti;
            
            
               poboljšanja slobodnog i jednostavnog pristupa javnim informacijama koji je odobren zakonom.
            
            
            
            
            
               Trgovina i održivi razvoj
            
            
               Stranke će nastaviti sudjelovati u dijalogu i raditi na pitanjima obuhvaćenima odgovarajućim poglavljem Sporazuma o pridruživanju. To će uključivati rad u cilju:
            
            
               Kratkoročni i srednjoročni prioriteti:
            
            
               razmjene informacija o provedbi relevantnog okvira unutarnje politike ili međunarodnih obveza povezanih s održivim razvojem;
            
            
               rasprave o djelotvornom ispunjenju obveza iz tog poglavlja u odnosu na uključenost dionika i dijalog s civilnim društvom;
            
            
               jamčenja da inspekcija rada i dalje djeluje u skladu s međunarodnim načelima i načelima EU-a;
            
            
               razmjene najbolje prakse i relevantnog iskustva.
            
            
               Stranke će imati na umu da su prioriteti povezani s pravima sindikata i temeljnim standardima rada iz odjeljka 2.2. i prioriteti utvrđeni u odjeljku 2.6. (Zapošljavanje, socijalna politika i jednake mogućnosti) veoma važni za provedbu poglavlja „Trgovina i održivi razvoj” te bi njima stoga trebalo pristupiti u kontekstu tog dijela Sporazuma o pridruživanju.
            
            
               
            
               2.6.
                     Gospodarski razvoj i tržišne prilike
            
            
            
               Stranke će surađivati kako bi pomogle Moldovi u uspostavljanju potpuno funkcionalnog tržišnoga gospodarstva i postupnom usklađivanju njezinih politika s politikama EU-a u skladu s vodećim načelima makroekonomske stabilnosti, zdravih javnih financija, snažnog financijskog sustava i održive bilance plaćanja. Tom bi se suradnjom osobito pridonijelo postizanju sljedećih ciljeva:
            
            
               Kratkoročni prioriteti:
            
            
               provedbe programa reforme dogovorenog s Međunarodnim monetarnim fondom;
            
         
         
            
               početka provedbe operacije makrofinancijske pomoći dogovorene s EU-om nakon što se donese.
            
            
               Srednjoročni prioriteti:
            
            
               potpune provedbe programa reforme dogovorenog s Međunarodnim monetarnim fondom;
            
            
               potpune provedbe operacije makrofinancijske pomoći dogovorene s EU-om nakon što se donese;
            
            
               praćenja makroekonomskog razvoja događaja, raspravljanja o ključnim izazovima politika i razmjene informacija o najboljoj praksi jačanjem redovitog makroekonomskog dijaloga kako bi se poboljšala kvaliteta donošenja ekonomskih politika;
            
            
               nastavka jačanja neovisnosti, regulatornih ovlasti i kapaciteta Narodne banke Moldove i Nacionalne komisije za financijska tržišta. Razmjene iskustva EU-a o monetarnoj i tečajnoj politici te financijskih propisa i propisa u bankovnom sektoru i politika nadzora u cilju daljnjeg razvoja sposobnosti Moldove u tim područjima;
            
            
               poboljšanja održivosti javnih financija i upravljanja njima provedbom fiskalnih reformi, uključujući poboljšanje provedbe parlamentarnog proračunskog nadzora;
            
            
               nastavka razvoja otvorenih, konkurentnih i transparentnih postupaka i propisa o privatizaciji te njihove provedbe u skladu s najboljom praksom EU-a.
            
            
               Pravo trgovačkih društava, računovodstvo i revizija te korporativno upravljanje
            
            
               Stranke će surađivati u cilju pripreme Moldove za provedbu prava EU-a i međunarodnih instrumenata navedenih u mjerodavnim prilozima Sporazumu o pridruživanju, posebno u cilju:
            
            
               Kratkoročni prioriteti:
            
            
               razmjene pravovremenih, relevantnih i točnih informacija o trenutačnom stanju postojećeg zakonodavstva i njegovoj usklađenosti s pravom EU-a, na temelju formata koji su stranke dogovorile, u cilju provedbe prava EU-a prema dogovorenom rasporedu;
            
            
               utvrđivanja područja za koja je potrebno osigurati osposobljavanje, izgradnju kapaciteta i stručna znanja;
            
            
               pojednostavljenja sustava inspektorata i raznih tijela za inspekciju kako bi se povećala učinkovitost i smanjila mogućnost za korupciju s krajnjim ciljevima poboljšanja poslovnog okruženja i provedbe zakona i standarda.
            
            
               Srednjoročni prioriteti:
            
            
               razvoja administrativnog kapaciteta državnih institucija Moldove uključenih u provedbu prava trgovačkih društava, računovodstvo i reviziju te korporativno upravljanje; 
            
            
               rada na osnivanju registara stvarnog vlasništva za trgovačka društva i pravne dogovore.
            
            
               
            
               Zapošljavanje, socijalna politika i jednake mogućnosti
            
            
               Stranke će surađivati u cilju:
            
         
         
            
               Kratkoročni prioriteti:
            
            
               jamčenja uspostave temeljnih uvjeta za djelotvorno funkcioniranje inspekcije rada;
            
            
               nastavka promicanja socijalnog dijaloga, uključujući izgradnjom kapaciteta socijalnih partnera.
            
            
               Srednjoročni prioriteti:
            
            
               provedbe zakonodavstva EU-a u području zdravlja i sigurnosti na radu, radnog prava i radnih uvjeta, kako je navedeno u mjerodavnim prilozima Sporazumu o pridruživanju, posebno u cilju:
            
            
               –jačanja administrativnog i provedbenog kapaciteta u području zdravlja i sigurnosti na radu te radnog prava, osobito inspektorata rada i relevantnih pravosudnih tijela;
            
            
               –izgradnje kapaciteta socijalnih partnera (npr. osposobljavanje u pogledu zakonodavstva EU-a i standarda o zdravlju i sigurnosti te u pogledu radnog prava);
            
            
               razvoja strateškog pristupa zapošljavanju namijenjenog stvaranju većeg broja boljih radnih mjesta s pristojnim radnim uvjetima, boljem povezivanju vještina i radnih mjesta na tržištu rada te kojim se promiču aktivna potpora i učinkovite službe za zapošljavanje, te promicanja uključivog tržišta rada; provedbe nacionalnih programa za dostojanstveni rad dogovorenih između Međunarodne organizacije rada (MOR) i Moldove;
            
            
               jačanja kapaciteta administracije koja je nadležna za razvoj i provedbu socijalnih politika i politika zapošljavanja, osobito službi za zapošljavanje i socijalnih službi.
            
            
               Zaštita potrošača
            
            
               Kako bi se pripremile za provedbu prava EU-a i međunarodnih instrumenata navedenih u mjerodavnim prilozima Sporazumu o pridruživanju, stranke će surađivati u cilju:
            
            
               Kratkoročni prioriteti:
            
            
               pregleda ukupne pravne stečevine o zaštiti potrošača u Moldovi koja je dosad donesena u skladu s nedavno donesenom pravnom stečevinom EU-a u tom području (kako je navedeno u Prilogu IV. Sporazumu o pridruživanju);
            
            
               provedbe višegodišnjeg plana institucijskog razvoja agencije za zaštitu potrošača; 
            
            
               provedbe višegodišnjeg plana institucijskog razvoja nacionalne agencije Moldove za sigurnost hrane. 
            
            
               Srednjoročni prioriteti:
            
            
               uspostave i pokretanja nacionalnog sustava kojim se omogućuje učinkovita komunikacija među nacionalnim dionicima o opasnim neprehrambenim potrošačkim proizvodima i njihovu povlačenju;
            
            
               uspostave i pokretanja sustava koji se temelji na RASFF-u za razmjenu informacija o opasnim prehrambenim potrošačkim proizvodima;
            
            
               integracije različitih kontrolnih točaka u pogledu sigurnosti hrane (granična inspekcija, zdravlje bilja, službe za zdravlje životinja i Nacionalni centar za ispitivanje i certificiranje uroda i tla) u jedan cjeloviti i upravljani informacijski sustav upravljanja;
            
            
               daljnjeg razvoja i jačanja nadzornih postupaka analize upravljanja na temelju rizika za prehrambene i neprehrambene proizvode;
            
         
         
            
               povremene procjene višegodišnjeg plana institucijskog razvoja agencije za zaštitu potrošača te, po potrebi, njegova pregleda;
            
            
               povremene procjene višegodišnjeg plana institucijskog razvoja nacionalne agencije Moldove za sigurnost hrane te, po potrebi, njegova pregleda;
            
            
               daljnjeg usklađivanja pravnog i normativnog okvira Moldove za sanitarne i fitosanitarne mjere s pravnom stečevinom EU-a;
            
            
               jačanja administrativnog kapaciteta za zaštitu potrošača u Moldovi, osobito osposobljavanjem vladinih službenika i drugih predstavnika interesa potrošača u pogledu prenošenja zakonodavstva EU-a i njegove naknadne provedbe.
            
            
               Statistički podaci
            
            
               Stranke će surađivati u cilju usklađivanja zakonodavstva Moldove s pravom EU-a u području statistike. Suradnja će uključivati rad u cilju:
            
            
               Kratkoročni prioriteti:
            
            
               odobravanja zakona o službenoj statistici izrađenog na temelju Uredbe (EZ) br. 223/2009 Europskog parlamenta i Vijeća od 11. ožujka 2009. o statistici Zajednice i na temelju općeg zakona o službenoj statistici za zemlje istočne Europe, Kavkaza i srednje Azije;
            
            
               odobravanja razvrstavanja prema NUTS-u na temelju Uredbe (EZ) br. 1059/2003 Europskog parlamenta i Vijeća od 26. svibnja 2003. o uspostavi zajedničkog razvrstavanja prostornih jedinica za statistiku (NUTS) s daljnjim izmjenama i prilagodbama;
            
            
               širenja konačnih rezultata popisa stanovništva i domaćinstava iz 2014. godine te poboljšanja statističkih podataka o stanovništvu proširenjem uporabe izvora administrativnih podataka;
            
            
               razvoja procjena za regionalne račune na temelju metodologije SNA-e iz 1993. godine / ESA-e iz 1995. godine;
            
            
               jamčenja stručne neovisnosti Nacionalnog statističkog ureda Moldove u provedbi nadolazeće reforme javne uprave zadržavanjem njezina trenutačnog statusa i mjesta u javnoj upravi.
            
            
               Srednjoročni prioriteti:
            
            
               jamčenja izračuna harmoniziranog indeksa potrošačkih cijena (HiCP) prema standardima EU-a;
            
            
               provedbe metodologije SNA-e iz 2008. godine / ESA-e iz 2010. godine i ponovnog izračuna vremenskih serija za glavne makroekonomske pokazatelje u skladu s odobrenom metodologijom;
            
            
               provedbe sustava upravljanja kvalitetom u službenoj statistici na temelju europskih standarda.
            
            
               
            
               Oporezivanje
            
            
               Stranke će jačati suradnju usmjerenu na poboljšanje i razvoj poreznog sustava i administracije u Moldovi na temelju standarda EU-a i međunarodnih standarda. To će uključivati pripremu za postupno usklađivanje zakonodavstva Moldove s pravom EU-a i međunarodnim instrumentima navedenima u prilogu Sporazumu o pridruživanju, posebno suradnju u cilju:
            
            
               Kratkoročni prioriteti:
            
         
         
            
               donošenja strategije reforme porezne uprave i početka njezine provedbe;
            
            
               pokretanja projekta osuvremenjivanja porezne uprave;
            
            
               razvoja suradnje s OECD-om i poreznim upravama država članica EU-a razmjenom novih iskustava i trendova u području oporezivanja.
            
            
               Srednjoročni prioriteti:
            
            
               poboljšanja i pojednostavljenja poreznog zakonodavstva;
            
            
               poboljšanja međunarodne porezne suradnje kako bi se unaprijedilo dobro upravljanje u području poreza, tj. provođenjem načela transparentnosti, razmjenom informacija i poštenim poreznim nadmetanjem;
            
            
               povećanja kapaciteta porezne uprave jačanjem upravljanja promjenama, provedbe institucijske i operativne reforme, doprinosa postupku europske integracije i osuvremenjivanja informacijskih tehnologija;
            
            
               poduzimanja mjera za usklađivanje politika u cilju borbe protiv prijevara i krijumčarenja trošarinskih proizvoda.
            
            
               Financijske usluge
            
            
               Stranke će surađivati u pripremanju Moldove za osuvremenjivanje njezina financijsko-regulatornog i nadzornog okvira, kako bi se prilagodila međunarodno dogovorenim regulatornim standardima u području financijskih usluga, koristeći se zakonodavstvom EU-a i međunarodnim instrumentima navedenima u mjerodavnim prilozima Sporazumu o pridruživanju, uključujući Glavu IV. (Gospodarska suradnja i suradnja u drugim sektorima) tog sporazuma, kao osnovu za razvoj niza propisa koji su prilagođeni Moldovi. Ta će suradnja uključivati sljedeće mjere i pridonijeti postizanju sljedećih ciljeva:
            
            
               Kratkoročni prioriteti:
            
            
               poduzimanje koraka kako bi se zajamčila transparentnost dioničara i financijska stabilnost tržišta osiguranja;
            
            
               jamčenje da slučajevi prijevara koji su zahvatili bankovni sektor Moldove 2014. godine budu podvrgnuti temeljitoj, transparentnoj i nepristranoj istrazi u cilju povrata preusmjerenih sredstava i dovođenja odgovornih osoba pred lice pravde;
            
            
               daljnje poboljšanje pravnog okvira pružanjem potrebnih instrumenata i mjera (npr. povećanjem odgovornosti dioničara, nametanjem strožih sankcija) kako bi se riješilo pitanje čimbenika koji su doveli do bankovnih prijevara 2014. godine i spriječile slične nepoštene transakcije na svim razinama;
            
            
               postupan razvoj i donošenje okvira osiguranja depozita u skladu s međunarodno dogovorenim standardima;
            
            
               donošenje zakona o nebankovnim kreditnim organizacijama koji je izradila nacionalna komisija financijskih tržišta;
            
            
               uspostava kontakata i razmjena informacija s financijskim nadzornim tijelima EU-a. EU će osobito pružiti potrebnu pomoć vlastima Moldove u sklapanju sporazuma o razmjeni informacija i suradnji u području financijskih usluga s mjerodavnim regulatornim i nadzornim tijelima EU-a (npr. Europska središnja banka i tijela iz država članica EU-a);
            
            
               razmjena pravovremenih, mjerodavnih i točnih informacija o stanju postojećeg zakonodavstva Moldove;
            
            
               utvrđivanje područja za koja je potrebno osigurati osposobljavanje, izgradnju kapaciteta i stručna znanja.
            
            
               Srednjoročni prioriteti:
            
         
         
            
               stvaranje novoga regulatornog i nadzornog okvira koji je u skladu s međunarodno dogovorenim regulatornim standardima, uključujući novi nadzorni pristup, alate i instrumente;
            
            
               uspostava sveobuhvatnog okvira za poboljšanje korporativnog upravljanja i upravljanja rizikom u bankovnom financijskom sektoru;
            
            
               razvoj makrobonitetnog nadzornog okvira; 
            
            
               povećanje kapaciteta radi provedbe novoga zakonodavstva u financijskom sektoru;
            
            
               poboljšanje administrativnog kapaciteta nadzornih tijela u skladu s međunarodno dogovorenim standardima;
            
            
               razvoj nacionalnog zakonodavstva o sprečavanju i borbi protiv pranja novca i financiranja terorizma, posebno: provedbom zakonodavstva EU-a u tim područjima; jačanjem suradnje s Radnom skupinom za financijske aktivnosti (FATF), Vijećem Europe, osobito njegovim Odborom stručnjaka za evaluaciju mjera protiv pranja novca i financiranja terorizma (MONEYVAL), i ostalim mjerodavnim tijelima u državama članicama EU-a; i potpisivanjem memoranduma o razumijevanju između financijsko-obavještajnih tijela Moldove i država članica EU-a;
            
            
               razvoj suradnje među državnim tijelima i organizacijama odgovornima za nadzor provedbe nacionalnog zakonodavstva o suzbijanju pranja novca i borbi protiv financiranja terorizma.
            
            
               Industrijska i poduzetnička politika
            
            
               Stranke će surađivati kako bi poboljšale poslovno i regulatorno okruženje u Moldovi, posebno za mala i srednja poduzeća (MSP-ovi), uključujući mikropoduzeća. Suradnja će uključivati rad u cilju:
            
            
               Kratkoročni prioriteti:
            
            
               provedbe strategije u području MSP-ova za razdoblje 2012. – 2020. i odgovarajućeg akcijskog plana u skladu s novim zakonom o MSP-ovima te u skladu s revidiranim planom konkurentnosti te zemlje i novom strategijom za promicanje izvoza i privlačenje ulaganja;
            
            
               učinkovite provedbe Programa za konkurentnost tvrtki i malih i srednjih poduzeća (COSME), koji obuhvaća inicijative kao što su Europska poduzetnička mreža (EPM), Erasmus za mlade poduzetnike, projekte suradnje među klasterima itd., jačanjem kapaciteta mjerodavnih institucija i dionika u području privatnog sektora u Moldovi.
            
            
               Srednjoročni prioriteti:
            
            
               provedbe plana za pojedinu zemlju i preporuka procjene Zakona o malom poduzetništvu;
            
            
               povezivanja razvoja MSP-ova s prilikama koje je stvorila DCFTA, uključujući s pomoću poslovnih mreža (podrške) (kao što je Europska poduzetnička mreža) i klastera, te dovršavanja razvoja namjenskih politika klastera u tom kontekstu;
            
            
               jačanja uloge udruženja poduzeća i MSP-ova (uključujući sektorska udruženja) kako bi se poboljšao javno-privatni dijalog;
            
            
               provedbe konceptualnog, zakonodavnog i operativnog okvira kojim se potiče razvoj industrijskih klastera u Moldovi.
            
            
               Rudarstvo i sirovine
            
            
               Stranke će razmjenjivati informacije o rudarstvu i sirovinama kako bi se postiglo bolje razumijevanje njihovih strateških smjerova i politika. Rasprave će se provoditi u okviru odgovarajućeg pododbora.
            
            
               Turizam
            
         
         
            
               Stranke će surađivati u cilju:
            
            
               Srednjoročni prioriteti:
            
            
               uspostave kontakata za jačanje razvoja konkurentnog i održivog turističkog sektora i utvrđivanje koraka koji su potrebni za produbljivanje suradnje između Moldove i EU-a u području turizma;
            
            
               daljnje razmjene najbolje prakse i dijeljenja znanja, osposobljavanja i obrazovanja u području turizma.
            
            
               Poljoprivreda i ruralni razvoj
            
            
               Kako bi surađivale na približavanju politike i zakonodavstva zajedničkoj poljoprivrednoj politici (ZPP) EU-a te osobito poštovale vremenske obveze u konkretnim područjima utvrđenima u mjerodavnim prilozima Sporazumu o pridruživanju, stranke će surađivati u cilju:
            
            
               Kratkoročni prioriteti:
            
            
               donošenja općeg zakona o načelima subvencioniranja u sektoru poljoprivrede i ruralnog razvoja, čime će se poboljšati provedba politike u tom području; 
            
            
               razvoja kapaciteta Ministarstva poljoprivrede i prehrambene industrije u poljoprivrednoj statistici i ekonomskoj analizi;
            
            
               razvoja, promicanja i provedbe sektorskih programa za posebne poljoprivredne podsektore.
            
            
               Srednjoročni prioriteti:
            
            
               razvoja i provedbe političkog, pravnog i institucijskog okvira (uključujući zahtjeve u pogledu sigurnosti hrane, politiku kvalitete, ekološku poljoprivredu i tržišne standarde) u području poljoprivrede i ruralnog razvoja;
            
            
               poboljšanja konkurentnosti poljoprivredne proizvodnje i diversifikacije gospodarskih aktivnosti u ruralnim područjima;
                     
            
            
               poboljšanja održive uporabe zemlje i vodnih resursa u poljoprivredno-prehrambenom sektoru;
            
            
               razvoja kapaciteta središnje i lokalne uprave u pogledu politika ruralnog razvoja;
            
            
               jačanja kapaciteta Agencije za plaćanja kako bi se zajamčila transparentnost, učinkovitost i predvidivost isplaćenih državnih potpora;
            
            
               smanjenja osjetljivosti poljoprivrednog sektora na klimatske nepogode;
            
            
               razvoja ažuriranog i transparentnog zemljišnog katastra kao osnove za praćenje uporabe zemljišta te omogućivanje zemljišne reforme i konsolidacije poljoprivrednih gospodarstava u cilju poboljšanja strukturne situacije poljoprivredno-prehrambenog sektora i provedbe poljoprivredne politike i politike ruralnog razvoja.
            
            
               
            
               Informacijsko društvo / digitalno gospodarstvo i društvo
            
         
         
            
               Stranke će surađivati u cilju usklađivanja digitalnog okruženja zemlje s jedinstvenim digitalnim tržištem EU-a. Time će se u Moldovi stvoriti radna mjesta, rast i inovacije, osobito na korist mladih u pogledu mogućnosti za obrazovanje i zapošljavanje, lokalno ili na daljinu, te otvaranja poduzeća s niskim početnim kapitalom. Stranke će osobito surađivati u pružanju potpore Moldovi u provedbi pravne stečevine EU-a navedene u prilozima Sporazumu o pridruživanju u cilju:
            
            
               Kratkoročni prioriteti:
            
            
               jačanja neovisnosti i administrativnog kapaciteta nacionalnog regulatornog tijela u području elektroničkih komunikacija radi jamčenja njegove sposobnosti poduzimanja primjerenih regulatornih mjera i provedbe svojih odluka i svih primjenjivih propisa te promicanja poštenog tržišnog natjecanja na tržištima;
            
            
               napredovanja s provedbom jedinstvenog europskog broja za hitne službe 112 u Republici Moldovi.
            
            
            
               Srednjoročni prioriteti:
            
            
               jačanja digitalnog sektora razmjenom informacija i iskustava o provedbi jedinstvenog digitalnog tržišta; promicanja u Moldovi usklađivanja sa zakonodavstvom EU-a, najboljim praksama i normama o među ostalim: e-trgovini; zaštiti podataka s pomoću otpornosti mreže; definiranju nacionalne strategije za kibernetičku sigurnost; izgradnji kapaciteta nacionalnih timova za hitne računalne intervencije; definiranju nacionalnog modela za provedbu širokopojasne mreže u ruralnim područjima;
            
            
               povećanja razine kibernetičke sigurnosti i zaštite osobnih podataka u elektroničkoj komunikaciji kako bi se zajamčila dostupnost i cjelovitost elektroničkih javnih usluga i povećalo povjerenja građana u te usluge.
            
            
               Javno zdravlje
            
            
               Stranke će surađivati u cilju:
            
            
               Kratkoročni prioriteti:
            
            
               olakšavanja aktivnog sudjelovanja Moldove u programu djelovanja EU-a u području zdravlja za razdoblje 2014. – 2020.
            
            
               Srednjoročni prioriteti:
            
            
               podupiranja Moldove u pripremi za provedbu pravne stečevine o zdravlju EU-a, kako je navedeno u prilozima Sporazumu o pridruživanju, posebno u odnosu na zakonodavstvo u području kontrole duhana, kvalitete i sigurnosti tvari ljudskog podrijetla (krv, tkivo, organi, stanice) i opasnosti za zdravlje u skladu s međunarodnim obvezama Moldove u sklopu Okvirne konvencije o nadzoru nad duhanom i međunarodnim zdravstvenim propisima;  
            
            
               jačanja pripravnosti, osposobljavanja i epidemiološkog nadzora te kontrole zaraznih bolesti, među ostalim, na sljedeće načine: 1) sudjelovanjem Moldove u mediteranskom programu za osposobljavanje za epidemiološke intervencije (MediPIET); 2) suradnjom s Europskim centrom za sprečavanje i kontrolu bolesti; 3) jamčenjem odgovornosti zemlje i održivosti nacionalnih programa za sprečavanje i kontrolu HIV-a, tuberkuloze i hepatitisa; 4) jačanjem programa za imunizaciju;
            
            
               jamčenja pristupanja Protokolu o uklanjanju nezakonite trgovine duhanskim proizvodima i njegove naknadne provedbe;
            
            
               jačanja nacionalnih višesektorskih mjera za borbu protiv otpornosti na antimikrobna sredstva, među ostalim, jačanjem nadzora, razborite uporabe antimikrobnih sredstava i nadzora nad infekcijama u zdravstvenim ustanovama.
            
            
               Urbano planiranje i izgradnja
            
            
               Srednjoročni prioriteti:
            
            
               provedbe Zakonika o urbanom planiranju i izgradnji za razdoblje 2017. – 2020. razradom i donošenjem sekundarnog zakonodavstva (nacrti zakona i odluke vlade) u skladu sa „Strategijom Moldova 2020.”;
            
         
         
            
               poduzimanja mjera za jamčenje programa prostornog planiranja na nacionalnoj i regionalnoj razini te razini okruga, kao i glavnih planova i općinskih razvojnih planova, radi promicanja politike integriranog regionalnog razvoja.
            
            
               Regionalni razvoj
            
            
               Stranke će surađivati u okviru politika regionalnog razvoja i dijaloga između EU-a i Moldove o regionalnoj politici, u pogledu sljedećih nastojanja Moldove:
            
            
               Kratkoročni prioriteti:
            
            
               daljnje jačanje sudjelovanja Moldove u Strategiji EU-a za dunavsku regiju kako bi imala koristi od razmjene iskustava i najboljih praksi s regijama sudionicama iz država članica EU-a;
            
            
               sudjelovanje u programima prekogranične suradnje u razdoblju 2014. – 2020. (programi Europskog instrumenta za susjedstvo  / prekogranične suradnje Rumunjske/Moldove i Crnog mora, transnacionalni programi za dunavsku regiju te program teritorijalne suradnje između Moldove i Ukrajine).
            
            
               Srednjoročni prioriteti:
            
            
               provedba Strategije Moldove za regionalni razvoj za razdoblje 2016. – 2020., u skladu s programom Moldove za 2020. godinu, na cijelom području zemlje u cilju podržavanja uravnoteženijeg rasta zemlje u cjelini;
            
            
               osobito promicanje, kao dio cilja sadržanog u Strategiji Moldove za regionalni razvoj, jamčenja održivog gospodarskog rasta u regijama, regionalne ekonomske specijalizacije i inovacija, poduzetništva i poboljšanja potencijala urbanih središta za konkurentan gospodarski razvoj te promicanje koncepta pametne specijalizacije za izradu strategija istraživanja i inovacija;
            
            
               jačanje institucijskog i operativnog kapaciteta nacionalnih, regionalnih i lokalnih institucija u području regionalnog razvoja, uključujući rad na razvoju učinkovitog sustava višerazinskog upravljanja i jasne podjele odgovornosti;
            
            
               povećana uključenost dionika na regionalnoj i lokalnoj razini i konsolidacija partnerstva među svim stranama koje su uključene u regionalni razvoj;
            
            
               jačanje njezina sudjelovanja u Strategiji EU-a za dunavsku regiju kako bi se Moldovi omogućilo da ostvari korist od razmjene iskustava i najbolje prakse s regijama sudionicama iz država članica EU-a u pogledu niza tema, uključujući one koje su obuhvaćene Sporazumom o pridruživanju.
            
            
               Ribarstvena i pomorska politika
            
            
               Stranke će surađivati u cilju:
            
            
               Kratkoročni prioriteti:
            
            
               poticanja integriranog pristupa pomorstvu određivanjem nacionalne kontaktne točke i sudjelovanjem u inicijativama EU-a na razini morskih bazena u cilju utvrđivanja područja od zajedničkog interesa za suradnju i razvoj projekta u području Crnog mora.
            
            
               Srednjoročni prioriteti:
            
            
               jačanja suradnje i zajedničkog rada u cilju održivog ribarstva na Crnom moru, u kontekstu bilateralnih i multilateralnih okvira, u skladu s Bukureštanskom deklaracijom svih obalnih država iz 2016. i na temelju ekološkog pristupa upravljanju ribarstvom;
            
            
               snažnije administrativne, znanstvene i tehničke suradnje kako bi se poboljšalo praćenje ribarskih aktivnosti i nadzor nad njima te nad trgovanjem proizvodima ribarstva i njihovom sljedivošću radi učinkovitije borbe protiv nezakonitog, neprijavljenog i nereguliranog ribolova.
            
            
               2.7.
                     Povezanost, energetska učinkovitost, klimatska politika, okoliš i civilna zaštita
            
         
         
            
               Energija
            
            
               Stranke će surađivati u cilju poboljšane energetske sigurnosti povećanom diversifikacijom te većom energetskom učinkovitošću i uporabom obnovljive energije. Zajednički cilj i dalje je uspostava konkurentnog energetskog tržišta u Moldovi i njegova potpuna integracija u energetsko tržište EU-a.
            
            
               Kratkoročni prioriteti:
            
            
               osnažiti neovisnost ANRE-a, među ostalim depolitizacijom postupaka imenovanja i razrješenja za direktore te autonomnim određivanjem proračuna. U tu će svrhu Moldova donijeti novi zakon o energiji i provesti sve preporuke preispitivanja ANRE-a koje je provelo tajništvo Energetske zajednice;
            
            
               nastaviti poduzimati korake prema postizanju integracije energetskog tržišta Moldove u energetsko tržište EU-a;
            
            
               provesti novi („treći energetski paket”) zakon o električnoj energiji poduzimanjem potrebnih mjera koje su propisane zakonom i donošenjem potrebnog sekundarnog zakonodavstva;
            
            
               provesti novi („treći energetski paket”) zakon o prirodnom plinu;
            
            
               poduzeti mjere u cilju snažnijeg otvaranja tržišta prirodnog plina; 
            
            
               dovršiti pravno razdvajanje i pripremiti se za potpuno razdvajanje poduzeća Moldovatransgaz, uzimajući u obzir odluku Vijeća ministara Energetske zajednice o pravom vremenu za razdvajanje u plinskom sektoru;
            
            
               provesti plan za poboljšanje plinskih i elektroenergetskih interkonekcija između Moldove i Rumunjske;
            
            
               dovršiti korporacijsko restrukturiranje poduzeća Termoelectrica;
            
            
               povećati i jamčiti transparentnost javnih natječaja i ugovora za opskrbu električnom energijom;
            
            
               na temelju zakona o promicanju uporabe energije iz obnovljivih izvora razvijati programe potpore, administrativna pravila i ostale mjere potrebne za poticanje veće uporabe obnovljivih izvora energije;
            
            
               izraditi nacrt akcijskog plana u pogledu strateških rezervi nafte u skladu s obvezom Energetske zajednice i provesti taj plan; 
            
            
               uskladiti zakon o energetskoj učinkovitosti u zgradama i uspostaviti odgovarajuće mehanizme potpore za mjere energetske učinkovitosti u javnim zgradama i kućanstvima;
            
            
               utvrditi i provesti mjere za povećanje konkurentnosti na tržištima električne energije i plina i diversifikacije izvora energije;
            
            
               poduzeti mjere za usklađivanje s uredbom/uredbama o sigurnosti opskrbe.
            
            
               Srednjoročni prioriteti:
            
            
               poduzeti daljnje mjere za smanjenje gubitaka u prijenosu i distribuciji u mrežama električne energije, plina i grijanja;
            
            
               donijeti i provesti akcijski plan za povećanje udjela obnovljivih izvora energije u ukupnoj bruto potrošnji energije na 17 % do 2020. godine;
            
         
         
            
               donijeti novi zakon o energetskoj učinkovitosti u skladu s novom Direktivom 2012/27/EU i nastaviti širiti označavanje novih proizvoda informacijama o potrošnji energije i drugih resursa;
            
            
               dodatno razviti tržišno natjecanje na tržištu električne energije i plina kako bi se postigao potreban stupanj likvidnosti kojim bi se omogućio razvoj organiziranih konkurentnih tržišta;
            
            
               na temelju povremene evaluacije tržišnih uvjeta utvrditi korake i mjere koje je potrebno poduzeti za postupan prijelaz na mehanizme određivanja (konkurentnih) cijena koji se temelje na tržištu; 
            
            
               provesti potpuno razdvajanje poduzeća Moldovagaz i Moldovatransgaz te donijeti nove naknade za ulazak u sektor prirodnog plina ili izlazak iz njega;
            
            
               utvrditi i provesti mjere za jačanje socijalne potpore i zaštite ranjivih potrošača;
            
            
               dovršiti energetske interkonekcije s Rumunjskom (i/ili Ukrajinom) i poduzeti korake u cilju integracije regionalnog tržišta.
            
            
            
               
            
               Promet
            
            
               Stranke će surađivati kako bi zajamčile daljnju provedbu zakonodavstva EU-a navedenog u prilozima Sporazumu o pridruživanju te pružile potporu Moldovi. Suradnja će uključivati rad u cilju:
            
            
               Kratkoročni prioriteti:
            
            
               provedbe reforme i programa restrukturiranja željezničkog sektora;
            
            
               jačanja napora za provedbu zakonodavstva EU-a u području zrakoplovstva kako bi se u cijelosti iskoristio Sporazum o zajedničkom zračnom prostoru između EU-a i Moldove;
            
            
               uspostavljanja slobodnog i pravednog tržišnog natjecanja u sektoru zrakoplovstva, osobito uključivanja klauzula o nediskriminirajućem pristupu zračnoj luci u koncesiju zračne luke u Kišinjevu, te ponovnog uspostavljanja djelotvornog tržišnog natjecanja u sektoru zemaljskih usluga.
            
            
               Srednjoročni prioriteti:
            
            
               provedbe sveobuhvatne strategije prometa i logistike za razdoblje 2013. – 2022.;
            
            
               osiguravanja cestovnog fonda uz jamčenje stabilnih financijskih sredstava za provedbu ugovora o održavanju koji se temelje na uspješnosti;
            
            
               provedbe potrebnih reformi kako bi se Moldova što prije mogla ukloniti s crne liste Pariškog memoranduma o suglasnosti;
            
            
               razvoja infrastrukture, osobito pripremom i provedbom daljnjih projekata za razvoj proširene osnovne mreže TEN-T, kako je dogovoreno na ministarskom sastanku održanom u Rotterdamu na danima TEN-T mreže 2016. godine;
            
            
               da države članice EU-a razmotre mogućnost postupnog otvaranja tržišta cestovnog prometa na temelju napretka koji je Moldova postigla u prenošenju mjerodavne pravne stečevine EU-a.
            
         
         
            
               Okoliš
            
            
               Stranke će surađivati kako bi se pripremile za provedbu zakonodavstva EU-a i međunarodnih standarda, posebno u cilju:
            
            
               Kratkoročni prioriteti:
            
            
               jamčenja nastavka administrativnih reformi i izgradnje primjerenog administrativnog kapaciteta za provedbu poglavlja o okolišu iz Sporazuma o pridruživanju;
            
            
               napretka u usklađivanju s pravnom stečevinom u području okoliša donošenjem glavnog pravnog okvira u tom sektoru, posebno zakona o strateškoj procjeni utjecaja na okoliš, zaštiti zraka, gospodarenju otpadom, gospodarenju kemijskim tvarima te industrijskim emisijama (integrirano sprečavanje i kontrola onečišćenja);
            
            
               razvoja i donošenja provedbenih mehanizama za primjenu procjene utjecaja na okoliš i strateške procjene utjecaja na okoliš kako bi se pitanje okoliša usmjerilo u druga ključna područja politike kao međusektorsko pitanje;
            
            
               razvoja i donošenja nacionalnih strategija, programa i planova o zaštiti zraka, gospodarenju kemijskim tvarima i upravljanju vodom.
            
            
               Srednjoročni prioriteti:
            
            
               donošenja potrebnog provedbenog zakonodavstva u raznim podsektorima sektora okoliša, osobito u području kvalitete vode i gospodarenja vodom, gospodarenja otpadom, gospodarenja kemijskim tvarima, zaštite prirode, kvalitete zraka i industrijskog zagađenja, kako bi se ispunile obveze opisane u Sporazumu o pridruživanju;
            
            
               poboljšanja razvoja zelenoga gospodarstva u Moldovi;
            
            
               jamčenja nastavka provedbe strategije za okoliš za razdoblje 2014. – 2023. i nacionalnih strategija o opskrbi vodom i sanitarnim uslugama, gospodarenju otpadom i očuvanju biološke raznolikosti.
            
            
               Klimatska politika
            
            
               Stranke će surađivati kako bi jačale dijalog i suradnju u području klimatskih promjena, u cilju:
            
            
               Kratkoročni prioriteti:
            
            
               ratifikacije novoga globalnog sporazuma o klimatskim promjenama (Pariški sporazum).
            
            
               Srednjoročni prioriteti:
            
            
               jamčenja provedbe strategije za prilagodbu klimatskim promjenama i njezina akcijskog plana kojim je obuhvaćeno razdoblje do 2020. godine;
            
            
               početka provedbe strategije razvoja s niskim emisijama ugljika kojom se obuhvaća razdoblje do 2030. godine s obzirom na planirani nacionalno utvrđen doprinos zemlje;
            
            
               poboljšanja međuinstitucijske i međusektorske usklađenosti te usmjeravanja politika i planova za prilagodbu klimatskim promjenama i njihovo ublažavanje na svim razinama;
            
            
               približavanja zakonodavstva Moldove primjenjivim aktima EU-a i međunarodnim instrumentima kako je predviđeno Sporazumom o pridruživanju u skladu s Prilogom XII. Sporazumu.
            
         
         
            
               jačanja okvira za transparentnost Moldove u području klimatskih aktivnosti, posebno s pomoću pouzdanog nacionalnog sustava za praćenje klimatskih politika, mjera i emisija stakleničkih plinova i izvješćivanje o njima na temelju modela EU-a.
            
            
               
            
               Civilna zaštita
            
            
               Stranke će surađivati u cilju:
            
            
               Kratkoročni prioriteti:
            
            
               promicanja donošenja i provedbe smjernica EU-a o potpori države domaćina;
            
            
               napredovanja u razvoju procjene rizika od katastrofa diljem zemlje i izradom karata te podupiranja razvoja Regionalnog elektroničkog atlasa rizika (ERRA) i omogućivanja učinkovitog korištenja na nacionalnoj razini;
            
            
               početka dijaloga o aspektima politike sprečavanja katastrofa, pripravnosti i odgovora razmjenom najbolje prakse, organiziranjem zajedničkog osposobljavanja, vježbama, studijskim posjetima i radionicama i sažecima stečenih iskustava u slučajevima stvarne opasnosti i vježbama;
            
            
               nastavka razvoja aktivnosti sprečavanja obrazovanjem, osposobljavanjem i informiranjem stanovništva, posebice mladih ljudi, o velikim rizicima.
            
            
               Srednjoročni prioriteti:
            
            
               jamčenja učinkovite komunikacije 24 sata dnevno, uključujući razmjenu ranih upozorenja i informacija o izvanrednim situacijama velikih razmjera koje utječu na EU i Moldovu, kao i na treće zemlje u kojima su stranke uključene u odgovor na katastrofe;
            
            
               olakšavanja međusobne pomoći, putem Mehanizma Unije za civilnu zaštitu, u slučaju ozbiljnih izvanrednih situacija, na odgovarajući način i pod uvjetom da su dostupni potrebni resursi;
            
            
               povećanja baze znanja o rizicima od katastrofa i gospodarskih gubitaka jačanjem suradnje u području dostupnosti i usporedivosti podataka;
            
            
               poboljšanja politika za sprečavanje industrijskih ili prirodno-tehnoloških katastrofa, uključujući mjerodavne odredbe pravne stečevine EU-a i najbolju praksu;
            
            
               poboljšanja suradnje koja će dovesti do uspostave pouzdanog programa civilne zaštite i osposobljavanja za upravljanje katastrofama u Moldovi na temelju najbolje prakse i iskustva država članica EU-a;
            
            
               poticanja razmjene podataka o zračenju u okolišu preko interneta olakšavanjem pristupa Moldove Europskoj platformi za razmjenu radioloških podataka (EURDEP).
            
            
               2.8. 
                     Mobilnost i međuljudski kontakti 
            
            
               Obrazovanje, osposobljavanje i mladi
            
            
               Stranke će surađivati u ukupnom osuvremenjivanju i reformi obrazovanja prema potrebama mladih i zemlje, koje će biti pravedno za učenike i studente u svim društvenim i zemljopisnim segmentima, učinkovito u smislu uporabe resursa i ulijevat će povjerenje društvu zbog dobre kvalitete ljudskih resursa i rezultata, osposobljavanja i sustava za mlade u Moldovi. Suradnja će uključivati rad u cilju:
            
            
               Kratkoročni prioriteti:
            
         
         
            
               provedbe novog Zakonika o obrazovanju;
            
            
               povećanja administrativnog kapaciteta Ministarstva obrazovanja i podređenih tijela; 
            
            
               uspostave sustava pokazatelja rezultata koji održavaju važnost rezultata postignutih obrazovnim sustavom; 
            
            
               probne provedbe uvođenja priznanica kojima se nagrađuje pohađanje nastave;
            
            
               povećanja kvalitete početnog osposobljavanja učitelja, kvalitete postupaka zapošljavanja i razine financijske naknade;
            
            
               osuvremenjivanja sveučilišta, posebno većom transparentnošću u zapošljavanju;
            
            
               provedbe zajedničkih aktivnosti i razmjena kojima se dodatno promiče integracija Moldove u Europski prostor visokog obrazovanja u kontekstu njezina sudjelovanja u Bolonjskom procesu;
            
            
               promicanja akademske suradnje, izgradnje kapaciteta i mobilnosti studenata i osoblja u okviru programa Erasmus+ i programa mobilnosti i osposobljavanja istraživača Marie Skłodowska-Curie;
            
            
               promicanja sustavne suradnje između obrazovnog sustava i privatnog sektora kako bi se odgovorilo na potrebe tržišta rada;
            
            
               potpune primjene Glave VII. Zakona o obrazovanju (Cjeloživotno učenje) u suradnji s Ministarstvom rada; 
            
            
               poticanja uključivanja odgovarajućih dionika u sve oblike cjeloživotnog učenja za kontinuirani profesionalni razvoj kako bi se prilagodili potrebama tržišta rada;
            
            
               provedbe reforme strukovnog obrazovanja i osposobljavanja, uključujući zakonodavstvo u vezi sa sektorskim odborima;
            
            
               provedbe nacionalne strategije za razvoj sektora za mlade;
            
            
               poboljšanja razmjena i suradnje u području neformalnog obrazovanja za mlade osobe i osobe koje rade s mladima kao sredstva promicanja interkulturnog dijaloga i podupiranja civilnog društva, uključujući programima EU-a u području mladih.
            
            
               Srednjoročni prioriteti:
            
            
               jamčenja stalnog sudjelovanja u testiranjima PISA-e; 
            
            
               daljnjih reformi u osnovnom obrazovanju kako bi se ojačala kvaliteta obrazovanja učitelja, osuvremenio program obrazovanja i krenulo u smjeru veće uporabe procjene uspješnosti;
            
            
               smanjenja stopa ranog napuštanja škole;
            
            
               povezivanja obrazovanja s istraživanjem i inovacijama te s gospodarskim i socijalnim okruženjem; 
            
            
               provedbe vanjskog vrednovanja i akreditacije svih programa za sva 3 ciklusa (preddiplomski, diplomski i doktorski studij) i svih visokih učilišta;
            
         
         
            
               provedbe vanjskog vrednovanja i akreditacije za pružatelje obrazovanja odraslih;
            
            
               veće provedbe koncepta cjeloživotnog učenja;
            
            
               provedbe i podupiranja strateškog pristupa strukovnom obrazovanju i osposobljavanju u cilju usklađivanja sustava strukovnog obrazovanja i osposobljavanja Moldove s osuvremenjivanjem struktura strukovnog obrazovanja i osposobljavanja u EU-u, koje se provodi u okviru Kopenhaškog procesa i njegovih instrumenata.
            
            
               Istraživanje i inovacije
            
            
               Stranke će surađivati u cilju:
            
            
               Kratkoročni prioriteti:
            
            
               donošenja novih izmjena zakonodavstva o istraživanju, na temelju nedavnog preispitivanja sustava istraživanja u Moldovi provedenoga s pomoću Instrumenta za političku podršku, u skladu s novim Zakonikom o obrazovanju;
            
            
               stvaranja novih struktura koje će preuzeti ulogu usklađivanja istraživanja i inovacija na razini vlade.
            
            
               Srednjoročni prioriteti:
            
            
               olakšavanja uključivanja Moldove u Europski istraživački prostor (ERA);
            
            
               većeg sudjelovanja Moldove u programu Obzor 2020.;
            
            
               napredovanja u provedbi strategije za istraživanje i razvoj do 2020. godine, akcijskog plana i inovativne strategije za razdoblje 2013. – 2020. pod nazivom „Inovacije za konkurentnost” te preporuka iz stručnog pregleda Instrumenta za političku podršku u programu Obzor 2020.;
            
            
               jačanja ljudskih, materijalnih i institucijskih resursa kako bi se povećali istraživački i inovacijski kapaciteti;
            
            
               povećanja sudjelovanja Moldove u djelovanjima u okviru programa Marie Skłodowska-Curie.
            
            
            
               Kultura, audiovizualna politika i mediji
            
            
               Kultura
            
            
               Stranke će surađivati u cilju:
            
            
               Kratkoročni prioriteti:
            
            
               promicanja provedbe Konvencije UNESCO-a iz 2005. godine o zaštiti i promicanju raznolikosti kulturnih izričaja;
            
         
         
            
               promicanja sudjelovanja kulturnih i audiovizualnih subjekata iz Moldove u programima EU-a, osobito u programu Kreativna Europa.
            
            
               Srednjoročni prioriteti:
            
            
               suradnje na razvoju uključive kulturne politike u Moldovi i na očuvanju i promicanju kulturne i prirodne baštine;
            
            
               jačanja kapaciteta za razvoj kulturnog poduzetništva u kulturnim i kreativnim sektorima (uključujući kulturnu baštinu) i pružanje kulturnih usluga.
            
            
            
               Audiovizualna politika i mediji
            
            
               Stranke će surađivati u pripremi provedbe prava EU-a navedenog u prilozima Sporazumu o pridruživanju. Suradnja će uključivati potporu Moldovi u cilju:
            
            
               Kratkoročni prioriteti:
            
            
               jačanja kapaciteta i neovisnosti regulatornih tijela za medije te posebno rada na potpunoj neovisnosti Vijeća za audiovizualnu koordinaciju;
            
            
               izmjene zakonodavstva kako bi se zajamčilo da javna financijska pomoć medijima bude dodijeljena u skladu sa strogim objektivnim kriterijima koji se jednako primjenjuju na sve medije i radiotelevizijske kuće;
            
            
               izmjene zakonodavstva kako bi se hitno riješilo pitanje koncentracije vlasništva medija;
            
            
               istraživanja mogućnosti, u suradnji s Europskom komisijom, za sudjelovanje u odabranim programima EU-a i aktivnostima agencija EU-a koje su usmjerene na zemlje europske politike susjedstva;
            
            
               razrade novog zakona o oglašavanju u skladu sa Zakonikom o audiovizualnim medijima, koji će se donijeti, i europskim standardima te nastojanja da se postigne djelotvorno tržišno natjecanje u tom sektoru.
            
            
               Srednjoročni prioriteti:
            
            
               rada na donošenju zakonodavstva u području audiovizualne politike usklađenog s europskim standardima, uključujući razmjenom stajališta o audiovizualnoj politici, primjenjivim međunarodnim standardima koji obuhvaćaju suradnju u borbi protiv rasizma i ksenofobije.
            
            
            
               Sudjelovanje u agencijama i programima EU-a
            
            
               Srednjoročni prioriteti:
            
            
               preispitivanje provedbe Protokola o sudjelovanju u programima EU-a na temelju stvarnog sudjelovanja Moldove u posebnim programima EU-a.
            
            
         
         
            
               2.9. 
                     Osvješćivanje javnosti i vidljivost
            
            
               Kratkoročni prioriteti:
            
            
               jamčenje utemeljene komunikacije o mogućnostima i posljedicama Sporazuma o pridruživanju EU-a i Moldove, s naglaskom na području produbljene i sveobuhvatne slobodne trgovine.
            
         
         
            
                  
                     (1)
                  
                  
                      Uredba (EU) br. xxx/2017 Europskog parlamenta i Vijeća od xx.xx.2017. o izmjeni Uredbe Vijeća (EZ) br. 539/2001 od 15. ožujka 2001. o popisu trećih zemalja čiji državljani moraju imati vizu pri prelasku vanjskih granica i zemalja čiji su državljani izuzeti od tog zahtjeva, SL L ...